
Čitaj, plemenit je Gospodar tvoj, 
Koji poučava peru, 
Koji poučava čovjeka onome što ne zna. 


Kur'an, El-Alek, 3.-5. 


sa Najveće priće 


Adem, alejhi-s-selam 


SASTANAK NA AREFATU 


S smo mi Ademovi sinovi, a Adem je od 
zemlje. 


Allah je stvorio Zemlju sa svime što je 
na njoj potrebno. Melekima je rekao da će 
stvoriti čovjeka kao Svoga namjesnika na 
Zemlji. 

— Zar ćeš na Zemlji kao namjesnika postaviti 
onoga koji će na njoj nered činiti i prolivati 
krv?! Mi smo zaslužniji od njega, jer mi Tebi 
stalno služimo i činimo ibadet i poslušni smo 
Tebi — rekli su meleki, a Uzvišeni Allah kaza: 

eJa znam ono što vi ne znate. 

Adema je stvorio od elemenata zemlje, 
srazmjerno ga uobličio, podario mu život i 
upotpunio ga voljom, čulima, umom i srcem. 
Rekao je melekima da imenuju životinje, ptice, 

usjeve, drveće, plodove i ostalo što je bilo 
neophodno da bi se čovjek održao u životu. 

Meleki nisu znali. 

— Gospodaru naš, mi znamo samo ono 
čemu si nas ti naučio. Samo Ti znaš sve! 

xAdeme,, reče mu Allah, xizvijesti ih o 
imenima! 

Adem nabroja nazive svega što mu je 
predočeno. 

Uzvišeni Allah reče melekima: 

xNisam livam rekao da Ja doista znam tajne 
nebesa i Zemlje i znam ono što javno činite i 
ono što krijete?h; 

— Naš Gospodaru, Tebe slušamo i Tebi se 
pokoravamo! — rekli su meleki i učinili sedždu 
pred Ademom. 

Iblis odbi. Kaza Allahu: 

— Ja sam bolji od njega, jer si mene stvorio 
od vatre, a njega od zemlje. Vatra je uzvišenija 
od zemlje, pa sam i ja bolji od njega. Kako, 
onda, da mu učinim sedždu?! 

Uzvišeni Allah prokle Iblisa i Iblis shvati da 
je pretjerao i da mu se sprema strašna kazna, 
pa zamoli Allaha: 

— Gospodaru moj, daj mi vremena i ostavi 
me u životu do Sudnjega dana! | 

Uzvišeni Allah mu udovolji, ali ga protjera !2 
Dženneta i kaza mu da će završiti u Džehennemu: 


reieirEvjA je RRjipio ER o 10 KARTE EIN MRNNISSONIET ij 


Najveće priče 


Iblis se obradova tome da će, makar do 
propasti Dunjaluka, imati dosta vremena da 
zavede Adema i njegovo potomstvo i odvede 
ih sa Pravoga puta: 

— Gospodaru moj, zato što si me kaznio 
i protjerao iz Dženneta, neću pustiti da 
Adem uživa sa svojim potomcima. Stalno 
ću ih uznemiravati, podučavati ih zlu, 
nevaljalštinama, prijevari, spletkama... Navodit 
ću ih na grijeh i udaljavati od pravoga puta 
pokornosti Tebi, osim onih koji su tvoji odani 
robovi. 

xTi nejmaš vlast nad mojim odanim 
robovima. Možeš zavesti samo zalutale, koji 
te budu slijedili. Zavedi one koje možeš zavesti 
svojim glasom i svojim spletkama. Sudjeluj sa 
njima u njihovim unucima i djeci iobećaji im. To 
što im ti obećaš, to su samo prividna obećanja. 
A onima koji te budu slijedili, njima je mjesto u 
Džehennemu. 

Onda Allah, Koji je Jedan i Koji sve stvara 
u parovima, stvori Ademu ženu. Adem joj 
je odabrao ime Hava. Bi im omogućeno da 
uživaju u Džennetu, ali da se nikako ne primiču 
zabranjenom drvetu. To bi prilika Iblisu. Navali 
ih nagovarati... 

I, čim su okusili plod zabranjenog drveta, 
otkrila su im se stidna mjesta i oni su se 


11 


Isnam Taljić_ 


posramili. Allah ih podsjeti da ih je upozorio 
da im je šejtan neprijatelj i da se nisu smjeli 
primaći tome drvetu. Time je istekao njihov 
boravak u Džennetu i Allah zapovijedi Ademu 
i Havi da siđu na Zemlju i ponovo ih upozori da 
se čuvaju Iblisa. 


Adem i Hava su se na Zemlji sreli na Brdu 
milosti. To je uzvišenje nad prostranom 
visorovni Arefat u Arabiji u čijoj je blizini Allah 
odredio da bude izgrađena Njegova prva kuća 
na Zemlji, Časna Kaba, i uz nju iznikne grad 
Mekka, u kojoj će biti rođen RA posljednji 
poslanik Muhammed. 


Najveće priče 


Adem, alejhi-s-selam 


OTKAKO JE GAVRAN POCRNIO 


ava je rađala po dvoje djece. 
Prvi sin je dobio ime Kabil. 

Drugome su dali ime Habil. 

Redom su se rađala bliznad. Uvijek u paru, 
muško ižensko. Da ne bi došlo do rodoskvrnuća, 
uređeno je koje će dijete nastajati u kome dijelu 
materice i Ademu objavljeno ko se s kime može 
ženiti i udavati 

Kad je došlo vrijeme da se žene, Kabil se 
trebao oženiti Habilovom bliznakinjom, a Habil 
Kabilovom. 

Habil je bio mirne naravi, odan roditeljima i 
svemu u šta ih je upućivao Uzvišeni Allah. 

Kabil je htio da sve bude po njegovome. 
Bio je grub, prgav, škrt, ohol. Takvome, više 
mu se sviđala djevojka koja je bila namijenjena 
Habilu. 

Kaza: 

— Trebamo se oženiti s onom s kojom smo 
i rođeni! 

Allah uputi Adema da obojica prinesu 
kurban, pa čiji bude primljen — njegova želja 
će biti ispunjena. 

Allah primi Habilov, a odbi Kabilov kurban. 

Srdit, Kabil nasrnu na brata. 

Habil je bio snažniji i uznastoja smiriti Kabila: 

— Brate, ako pružiš ruku da me ubiješ, ja 
neću pružiti svoju da bih ubio tebe! Ja se zaista 
bojim Allaha! 

Kabil se ne primiri. Ubi Habila. Bi prolivena 
krv prvoga nevinog čovjeka na Zemlji 


Poslana su dva gavrana i oni su se potukli 
pred Kabilom. Jedan usmrti drugoga te 
kandžama iskopa rupu, u nju spusti ubijenog 
suparnika i pokri ga zemljom. 

— Teško meni! Nisam u stanju biti ni kao 
gavran i ukopati tijelo mrtvoga brata! — 
zapomaga Kabil, pa postupi poput gavrana. 


Kaže se da je to bilo onda kad je gavran 
pocrnio. 

Tako je ostala priča da su gavranovi bili 
bijeli i da su pocrnili od zla pred prizorom 
bratoubistva. | da zato izbjegavaju živjeti U 
blizini ljudi. 

Idris, alejhi-s-selam 


NA ČETVRTOME NEBU 


Pe. su podignuta i listovi su se osušili... 
Idris je prvi na Zemlji pisao perom. 
xl spomeni u Knjizi Idrisa! On je bio iskren, 
vjerovjesnik, i mi smo ga na visoko mjesto uzdigli. 


Idris je zatekao Adema i dugo živio u 
njegovo doba. 

Allah mu je objavio: 

xja ću ti svaki dan podizati stepen za 
onoliko koliko zasluže svi Ademovi sinovi. 

Idris je nastojao činiti što više dobrih djela. 
Zato je izamolio meleka s kojim je prijateljevao 
da, od meleka smrti Azraila, sazna koliko mu 
je još vremena preostalo na Dunjaluku. Taj 
melek ponese Idrisa u visine na svojim krilima. 
Na Četvrtome nebu susreo je Azraila dok se 
spuštao. 

Melek koji je nosio Idrisa ispriča o Idrisovoj 
molbi, a Azrail upita: 

— A gdje je Idris? 

— Evo ga na mojim leđima. 

Azrail kaza: 

— Poslan sam da primim Idrisovu dušu na 
Četvrtome nebu, pa sam se pitao kako ću mu 
tu primiti dušu kad je on na Zemlji. 

Tu i tada, Azrail uze Idrisovu dušu. 


Kad je poslanik Muhammed uzdignut u 
nebeske sfere, na Četvrtome nebu zatekao je 
poslanika Idrisa. 


Najveće priče 


Nuh, alejhi-s-selam 


ZEMLJA BI ODMORENA OD ZLA 


N uh je uporno opominjao, a ljudi srljali u 
propast. Nisu ga slušali i nisu odustajali od 
razvrata i udovoljavanja strastima. Nerijetko 
su znali i istući čestitoga starca, koji je nadživio 
mnoge generacije i živio 950 godina. 

Kad je Allah uskratio kišu i iz zemlje ništa 
nije. nicalo, narod je protiv takve opomene 
pozivao u pomoć svoja božanstva. 

Nuha je boljelo krivovjerje. Ljudi su se 
ponašali jednako kao i njihovi preci, koji su bili 
zaboravili na Allaha. Zato je Nuh molio Allaha 
da na Zemlji ne ostavi nikoga ko ne vjeruje, 
jer će takvi i druge navoditi u zabludu i rađati 
griješnike i nevjernike. 

xd on je Gospodara svoga zamolio: 'Ja sam 
pobijeđen, Ti ih savladaj!"5; 

A Allah ne kažnjava nijedan narod dok 
njihov poslanik ne zazove prokletstvo. 

Nuh je bio tesar i bi mu naređeno da počne 
praviti veliku lađu. Objašnjeno mu je kako će 
graditi. | da će se tako spasiti vjernici, a biti 
potopljeni nepokorni i Zemlja se odmoriti od 
njihovoga zla. 

Lađa je imala više nivoa, pa je Nuh zaposlio 
i svoje sljedbenike. Gradili su četrdeset godina, 
a protivnici su im se podsmijavali. 

Kad je lađa završena, Nuhu bi naređeno da se 
na nju smjeste članovi njegove porodice i ostali 
koji vjeruju. Unijeli su hrane i vode koliko su god 
mogli te sjemena žitarica i drugih biljaka. Na 
lađu je ukrcan i po par svih vrsta životinja. Pas 
zaboravi neprijateljstvo prema mački. Mačka 
zaboravi netrpeljivost prema mišu. Vuk smetnu 
krvoločnost prema ovci i kozi. Slon zaboravi 
neprijateljstvo prematigru... Svi su bili bezopasni 
jedni prema drugim i zaživjeli u miru. 

Nuhov sin odbi poziv. S podsmijehom odgo- 
vori ocu da će se, ako i bude poplava, skloniti 
na brdo. Sa njim ostade i njegova majka. 

Nebo se smrklo, zapuhao jak vjetar, kiša je 
neprestano lila, provrila su izvorska vrela. Sva 
Zemlja bi prekrivena vodom. Lađa zaplovi. 

Prema planinama su gamizali oni koji se 
nisu odazvali Nuhovom pozivu. Ali, voda je 
rasla i pokrivala i planinske vrhove. Spasa im 
nije bilo. Voda ih proguta. | sve kipove i idole. 

Voda je jednako plavila i plavila, a lađa 
plovila i plovila, sve dok se nevrijeme ne smiri. 
Voda se poče povlačiti i more se umiri. 

Ali, kopna nije bilo ni na vidiku. Nuh pusti 
vranu. Ona se ne vrati. Zabavila se kljucanjem 
strvina. Zato se pripovijeda da je tada prokleta 
da se ne nastanjuje u blizini ljudi. 

Onda Nuh posla goluba. On se ubrzo vrati. 
U kljunu je nosio grančicu masline — kopno je 
bilo blizu. 

Lađa se ubrzo zaustavi uz planinu El- 
Džudijj. Pred putnicima se ukaza prostranstvo 
obasjano suncem. Preživjeli su se radovali i 
zahvaljivali se Allahu. 

Allah se obrati Nuhu: 

ealskrcajse sa Našim selamom iblagoslovima 
tebi i narodima koji će se roditi od ovih koji su 
sa tobomy. 


Odmorena od zla, Zemlja bi ponovo 
naseljena. 


TW 


Isnam Taljić 


Hud, alejhi-s-selam 


NELJUDI IZ IREMA 


H= je živio je u gradu Iremu s Adovim 
narodom. Oni su bili krupni i time se 
koristili da bi pljačkali i ubijali. Odali su se 
mnogoboštvu i razvratu. Prebrzo su zaboravili 
na Allaha i smetnuli s uma da su se njihovi preci 
spasili u Nuhovoj lađi. 

Hud je volio ljude i odvraćao ih od zla, a 
oni mu se podsmijavali. Allah im čitavu godinu 
uskrati kišu. Zavlada velika glad. Ali, jednako 
su živjeli po svome: obožavali kipove i živjeli 
razvratno. Tako su se obradovali i karavanu koji 
se približavao lremu. 

Hud je zavapio: 

— Bože moj, smiluj se Svojim robovima, jer Si 
Ti uistinu milostiv i o svemu dobro obaviješten! 

Ču glas kakav dotad nije čuo: 

— Hude, zaista je Allah tebe izabrao 24 
vjerovjesnika i poslao te kao Svoga poslanika 

tvome narodu koji čini nasilje. Stoga, idi i traži 
od njih da samo Allahu čine ibadet; Njemu 
nejma ravnoga. Neka se udalje od divljaštva i 
nasilja! Neka ne pljačkaju i ne ubijaju! A ako se 
oniodtebe okrenu ine prihvate tvoju zapovijed, 
onda ih opomeni velikom kaznom. 

Bio je to melek Džibril. 

Hud je strijepio. Postao je Allahov poslanik i 
trebao je ispuniti ono što mu je naređeno. 

Utom su se lIremljani vratili iz pljačke 
karavana. Vukli su opljačkano i zarobljenike. 
Nije im bilo teško jer su redom bili snažni. Zato 
su i izgradili grad kakav im je dolikovao: sa 
palačama na ogromnim stubovima, sa širokim 
ulicama i prostranim trgovima. Nijedan grad 
se nije mogao mjeriti s Iremom. 

Razdijelili su plijen i njihov starješina 
Džehleme naredi da zarobljenici budu 
pogubljeni. 

Hud je tražio da zarobljenici budu 
pošteđeni. 

— Narode moj! Ja sam vam zaista poslanik 
pouzdani. Zato, bojte se Allaha i budite 
poslušni meni! Robujte Allahu, jer vi drugoga 
Boga nejmate. On je Taj Koji vas je učinio 
nasljednicima Nuhovoga naroda. Njegova je 
Zasluga i to što ste krupni. On vam je darovao 
sinove, stoku, bašče i izvore. Kako možete 

obožavati te kipove, koji niti mogu korist 
pribaviti, niti mogu donijeti štetu, a slične 
njima prije vas je obožavao Nuhov narod, pa 
ih je Allah kaznio općim potopom i uništio sve 
osim onih koji su u Njega vjerovali i dobra činili!? 
— govorio im je Hud, ali bi izvrgnut ruganju i 
proglašen lažovom. 

Nije odustao: 

— Pustite te nedužne ljude neka žive, a 
robujte Allahu i nemojte mu ništa ravnim 
pripisivati! 

Zarobljenike su raskomadali na njegove 

Hud je i dalje pozivao narod i podsjećao 
ih na srdžbu i Allahovu kaznu, a lremljani 
nastavljali po svome. Nije pomoglo ni to što im 
Allah ponovo uskrati kišu. 

Tada Hud zamoli Allaha da spusti Svoju 
kaznu. 

Opet se pojavi melek Džibril. Naredi Hudu 
da izdvoji vjernike, da s njima ode u pećinu na 
drugu stranu brda i da ponesu onoliko hrane 
j vode koliko će im biti dovoljno za osam 
dana. 

Kako su oni napustili Irem, tako se pojavi 
crni oblak. Džehleme pomisli da se sprema 
kiša i obradova se. Ali, oblak je nosio ledeni 

vjetar i gorostase bacao uvis. Lomili su vratove 
pri padu i ostajali usađeni u pijesak. Vjetar je 
čupao drveće, rušio palače i zatrpavao ulice. 

Hud i oni koji su vjerovali bili su sigurni u 
pećini. Kad se nevrijeme smirilo, izišli su da 
vide šta je bilo. Zatekli su ruševine | pustoš. 
lrema više nije bilo. 

Ostale su samo kuće isklesane u stijenama 
da svjedoče o narodu koji je tu živio. 

Salih, alejhi-s-selam 


DEVA U GRADU PROKLETIH LJUDI 


Semudu  poslasmo  njihovoga brata 
Saliha., 


Narod Semud je obuzela oholost i 
raspusnost, uživanje u razvratu i slavljenju 
kipova. 

S njima je živio i Salih. Bio je siromašan, 
smiren, iskren. U osami se molio Allahu te mu 
je došla Objava. Upućen je da pozove narod u 
pravu vjeru i predoči im ono šta ih čeka ukoliko 
ga ne budu slijedili. Oni su Saliha izvrgli 
podsmijehu. Suprotstavljali su mu se i poricali 
njegovo poslanstvo. 

— Allah me poslao da vas izvedem iz mraka 
nevjerovanja i zablude na svjetlo upute i 
vjerovanja i da od vas otklonim džehenemsku 
vatru. 

Oni su ga i dalje potcjenjivali i tražili da im 
pruži jasan dokaz. 

— Dovedi nam crvenkastu devu, crvenih 
zjenica, veliku, koja će se razlikovati od ostalih i 
po tome što će davati toliko mlijeka da će moći 
piti svi stanovnici grada! 

Salih je zamolio Allaha. |, iz stijene se pojavi 
velika deva, crvenkasta i crvenih zjenica. 

Narod se našao u čudu. Neki su prihvatili 
dokaz, a drugi tvrdili da je Salih opčinjen. 

Poslanik im objasni: 

— Pustite devu da pase i ne činite joj nikakvo 
zlo da vas ne bi zadesila bolna kazna. Voda je 
podijeljena između vas i nje: u određeni dan 
ona će piti, a u poznati dan vi. 

Tako je bilo. Muzli su devu, pili i nosili kući 
masno mlijeko. 

Najzadovoljniji su bili siromasi. 

Bogataši su bili kivni. Siromašni Salih je 
osvajao ljudska srca. Smetao im je njegov 
ugled. Bunili su se: 

— Zar da Salih bude najugledniji među 
nama?! 

Šta će, kako će? 

Smislili su da će najviše postići ako ubiju devu. 

Allah objavi Salihu njihove namjere, pa ih 
je Salih upozoravao da ne hule na Allahovu 
milost jer će ih stići teška kazna. 

Zanijekali su namjeru da će ubiti devu, pa 
Salih vjernicima obznani: 

— Ubit će je čovjek neobičnog izgleda! — i 
zatim im opisa kako će izgledati. 

Takvoga nije bilo među njima. 


Prolazilo je vrijeme. 


Rodi se dijete neobičnog izgleda. Onakvo 
kako ga je Salih opisao. Dobilo je ime Kuddar. 
Njegovi roditelji bili su unuci imućnih staraca 
koji su imali mnogo pristalica, pa ga nisu 
smjele prokazati ni žene koje su pomagale pri 
porođaju. 

Kuddar je odrastao u ohologa mladića. Oko 
sebe je okupljao razvratnike. 

Bogata Unejza je  prednjačila među 
ženama koje su odbacile vjeru u Allaha. 
Ona obeća Kuddaru svoju najljepšu kćerku 
ukoliko ubije Salihovu devu. Druga nevjernica 
obeća Kuddarovom prijatelju Musadi svoj 
imetak. 

Dok se devu vraćala s pojilišta, Musada je 
iz daljine pogodi strijelom, a Kuddar pritrča i 
zakla je. 

Utučeni Salih kaza nevjernicima: 

— Uživajte u svojim kućama još tri dana. To 
je istinita prijetnja. A onda će vam lica požutiti, 

drugoga dana će pocrveniti, trećega dana će 
vaša lica pocrniti, a onda će vas stići Allahova 
kazna. 

Nevjernici nisu posustajali. Odlučili su ubiti 
i Saliha prije nego što isteknu ta tri dana. 

Odabrano ih je desetak da uprežaju gdje se 
Salih moli Allahu, a kad ga ubiju, poreći će bilo 
kakvu vezu s tim. 

Allah je učinio da se na njih obruše stijene. 

Oni koji su još znali za zavjeru, sutradan su 
krenuli da vide šta je snašlo Saliha. 

Već je bio prvi najavljeni dan. Imali su šta 
vidjeti, ali i na sebi. Lica su im postala žuta. 
Gledali su jedni u druge prestravljeno. 

Drugoga dana su im lica bila crvena. 

Trećega dana — sasvim crna. 

Sad bi svi prihvatili Salihovo pozivanje u 
vjeru. Ali, rok im je bio istekao. Narodu Semuda 
preostalo je da čekaju odakle će doći konačna 
kazna — s neba ili iz zemlje. 

S neba je javio strašan glas. Svi su od 
straha popadali. Zemlja se zatresla. Oni su 
se samo snebivali. Tada ih je udarila munja i 
tijela su im postala poput suhoga smrvljenog 
lišća. 

Pošteđeni su Salih i oni koji su s njim 
vjerovali. Oni su napustili opustjeli grad. 

xje li do tebe doprla vijest o vojskama, o 
faraonu i Semudu? Ali, ovi koji neće da vjeruju, 
stalno poriču. Allahu oni neće moći umaći. 

Ibrahim, alejhi-s-selam 


ČUDNA ZVIJEZDA DAVNE NOĆI 


emruz je vladao Babilonom kako je htio. 

Bila je to velika zemlja. Rasprostirala se od 
Ahvaza i Perzije do Iraka. I ni to mu nije bilo 
dovoljno. Htio je proširiti svoju vlast. 

Da ne bi bio zatečen, uza se je imao uhode, 
astrologe, vračeve. Oni su ga obavještavali o 
onome što se zbiva ili bi se moglo dogoditi. 

Kakav je bio, Nemruza je mučila savjest. 
Nije imao sna. U jednoj takvoj noći uočio je 
zvijezdu koja je jarko zatreperila i uvećavala 
se sve dok nije najedrala poput maloga sunca. 
Izgledalo mu je da su se pred njom posramile 
sve zvijezde, pa se, zajedno s Mjesecom, 
sklonile na krajeve neba. 

Kralj se prepade. Naredi da se dovedu 
čarobnjaci, astrolozi, vračevi, svi koji su ga 
dotad tetošili — da mu protumače šta se zbilo 
na nebu i šta će iz toga proisteći. 

Istupi najstariji: 

—Toje predznak kraja dosadašnjega carstva 
na Zemlji i nagovještaj novoga načina života. U 
tvome kraljevstvu će se roditi dijete koje neće 
biti tvoje vjere. Ono će u mladosti polomiti sve 
naše kipove i pozvati svijet u novu vjeru. 

Kralj se izbezumio: 

— Po čemu će se prepoznati? Kad će biti 
rođeno? 

Stari astrolog odgovori: 

— Ime će mu biti Ibrahim, a rodit će se u 
šestome mjesecu slijedeće godine. 


Čim je nastupila nova godina, sve 
žene su stavljene pod nadzor. Trudnice su 
izdvojene i zatvorene. Kako se koja porodila 
u predskazanome mjesecu, dijete joj je 
pogubljeno. 


Stolar Tarih, Nahurov sin, poznatiji pod 
imenom Azer, izrađivao je drvene kipove. Imao 
je mladoliku suprugu Nunu. Smatrano je da 
je premlada, pa uhode kralja Nemruza na nju 
nisu obraćale pažnju. Nuna povjeri mužu da je 
zatrudnila. On to i ne pomisli odati. Skloni svoju 
ženu u pećinu. Po noći joj je odnosio hranu. 

Rodi im se muško dijete. Otac mu dade ime 
Ibrahim. 

Sin je brzo rastao i sazrijevao. Sve ga je 
zanimalo. I to zašto babo dođe i ode, a on ne 
može dalje od pećine. 

Otac mu udovolji — izvede ga na vrh 
planine. Dječaka zadivi pogled. Sve mu je bilo 
nepoznato. O svemu se raspitivao — 0 rijekama, 
cvijeću, drveću, pticama, planinama, o nebu... 


Dječak je i dalje rastao odvojen od ostalih 
ljudi, samo s majkom. Azer ih je posjećivao, 
ali je i odlazio, iako se sve duže zadržavao s 
radoznalim sinom. 

Kralju se ništa ružno nije dogodilo, pa je 
smetnuo s uma proročanstvo i smatrao da je 
čudna zvijezda davne noći bila samo priviđenje. 
Kad je Azer povjerio prijateljima da ima sina, 
kazali su mu da to više ne treba tajiti. 

Slobodan, Ibrahim je tragao za mnogim 
odgovorima. Pogotovo ga je zanimalo ko je 
stvorio svu tu ljepotu uokolo, a neko mora 
svime gospodariti. 

Noću je na nebu posebno zapažao Jupiter. 
Bio je krupan, a, opet, veoma daleko. 

— On je moj gospodar! — pomisli, ali vidje da 
Jupiter zalazi, kao što se izgubi i Sunce, a za koje 
je bio pomislio da bi moglo biti gospodar svega. 

Nakon što se mladi Mjesec raskrupnjao, 
Ibrahim pomisli: 

— Ovo je moj gospodar! 

Mjesec se poče smanjivati, pa i on zađe. 

Ibrahim skoči od radosti i strča niz strminu. 
Vikao je: 

— Spoznao sam svoga Gospodara! Zaista, 
moj Gospodar se ne može vidjeti. Moj Gospodar 
sve obuhvata! On sve zna i svemoguć je! 

To je Allah prosvijetlio Ibrahimov um 
Istinom, a srce mu obasjao svjetlom vjere. 

Ibrahim se obraćao narodu: 

— Narode moj, ja nejmam ništa s tim što 
vi Njemu druge ravnim smatrate! Ja, kao pravi 
vjernik, okrećem svoje lice prema Onome Koji 
je stvorio nebesa i Zemlju, ja nisam kao oni koji 
Njemu druge smatraju ravnim! 

Ibrahim, alejhi-s-selam 


ŽIV U VATRI 


ladi Ibrahim se ušuljao u babilonski hrami 

sjekirom porazbijao kipove sbožanstava.; 
u koja je narod vjerovao. Poštedio je samo 
najveći kip i na njeg okačio sjekiru. 

Već je govorio protiv višeboštva i izražavao 
vjeru u Jednoga Boga, pa se pretpostavljalo da 
je to Ibrahim učinio. Priveli su ga pred kralja i 
Nemruz ga upita: 

— Jesi li, Ibrahime, uradio ovo s našim 
bogovima? 

— To je učinio onaj koji je bio najveći 
među njima. Naljutio se zato što uz njega 
obožavate i ostale, jer je on najveći. Zar u to 
ne vjerujete? Eto, njega upitajte! — kazao je 
Ibrahim. 

— Ti znaš da oni ne govore! 

— Zar vi, umjesto Allahu, robujete onima 
koji vam ništa ne mogu koristiti, niti vam štetu 

nanijeti? — upita ih. — Teško vama i onima 
kojima, umjesto Allahu, robujete! Zašto ne 
razmislite? 

Nemruz presudi da Ibrahim bude spaljen. 

Dugo je pripremana lomača. Naložena je 
velika vatra i uz nju se veselilo skorom kraju 
njihovoga neprijatelja Ibrahima. 

Allah u Ibrahimovo srce uli spokojstvo. 
Zapovijedi melekima da ga okruže i donesu mu 
smiraj i ohrabrenje. 

Kad se vatra rasplamsala, Ibrahim podiže 
glavu i reče: 

— Allahu moj, Ti si Jedan, a ja sam jedini na 
Zemlji koji Tebi čini ibadet. Meni je dovoljan 
Allah i divan je On zaštitnik! 

Razularena svjetina ga ščepa i baci u 
razbuktalu vatru. 

Nastade veselje. 

Tada Allah zapovijedi vatri: 

xaVatro, budi hladna i spasi Ibrahima!5 

Vatra je danima i noćima buktala i gutala 
naslagane hrpe drva. Narod se radovao i 
radovao. Tako se i zasitio radovanja, pa se 
svjetina razišla, a Nemruz naredi da se u hram 
abogovao postave novi kipovi. 

Onda se pronese da su u vatri viđene dvije 
prilike kako sjede! O tome se proču i ljudi su se 
vraćali da bi vidjeli čudo neviđeno. 

Obaviješten o događaju, dođe i kralj. I on 
vidje da Ibrahim sjedi u vatri i kao da je naget 
prema nekome ko ga miluje po glavi. 

— Kakvoga li čuda! — ote se zaprepašteno- 
me Nemruzu. 

Ibrahim je bio živ u vatri. Kralj ne savlada 
divljenje. KaZza: 

— Veliki je tvoj Bog, Ibrahime, Onaj Koji je 
Svojom moći učinio da te vatra nije spržila! 

Od vreline se nije moglo prići dok sva drva 
nisu sagorjela. Tada se vidjelo da su izgorjeli 
samo konopci kojima je Ibrahim bio vezan. 
Ljudi su prilazili i dodirivali ga. 

Nemruz mu reče: 

— Nama se učinilo da je s tobom u vatri bio 
još neko. Neko je sjedio uz tebe. 

Ibrahim odgovori: 

— Moj Gospodar je poslao meleka da mi 
pomogne, da od mene otkloni tugu i umiri 
mi srce, a Sam Allah učinio je da mi vatra ne 
mogne nauditi. 

Ibrahim, alejhi-s-selam 


ČETIRI PTICE 


brahim je zamolio Allaha: 
— Gospodaru moj, pokaži mi kako oživljuješ 
umrle! 

Allah mu kaza: 

xZar ne vjeruješ?5 

— Vjerujem. Ali bih da mi se srce smiri! 

Allah mu zapovijedi da uzme četiri ptice, da 
ih iskomada i raznese po brežuljcima. 

xZatim ih pozovi, brzo će ti doći! Znaj da je 
Allah Silan i Mudar. 

Ibrahim postupi onako kako mu je naređeno. 

Zatim ih je pozvao. 

Ptice, one koje je raskomadao i njihove 
ostatke pomiješao i raznio na razne strane, 
došle su Ibrahimu na nogama. Kad se uvjerio 
da su to baš one, ptice su poletjele. 


eZnaj da je Allah Silan i Mudar. 

Lut, alejhi-s-selam 


A ZAR SABAH NIJE BLIZU? 


ije bilo gorih ljudi od stanovnika grada 
Sodome i okoline. Bili su opaki, pokvare- 
njaci, varalice, razbojnici. Nimalo se nisu 
ustručavali ničega što je najgore. Dotle su otišli 
da su činili ono što dotad niko nije: muškarci su 
spolno općili s muškarcima, a izbjegavali žene. 

Posebno su bili kivni na Luta zato što je od 
njih sklanjao putnike muškarce i ugošćavao ih 
u svojoj kući. 

Lut je narod Sodome odvraćao od činjenja 
nedjela, pozivao ih u vjeru i ukazivao im na 
Allaha. Oni su to primili tako što su zaključili da 
treba kazniti Luta: 

— Istjerajte Lutovu porodicu iz grada, oni su 
čistunci! 

Izazivali su ga: 

— Neka nas Allahova kazna stigne ako 
govoriš istinu? 

Lutih i prokle. Zazva Allaha u pomoć. 
Dova bi primljena. 


Lutovom amidži Ibrahimu svratili su trojica 
putnika. Donijeli su mu radosnu vijest da će mu 
i prva žena Sara roditi sina; ona, starica, njemu, 
starcu od stotinu godina! 

Ibrahim je bio iznenađen, ali je pridošlice 
ugostio kako dolikuje. Ispekao je tele. Oni, pak, 
nisu ni okusili, a to ne dolikuje musafirima. 
Ibrahim se više uplaši toga nego radosne vijesti 
s kojom su mu došli. 

Objasnili su mu da su oni meleki u ljudskom 
obličju: Džibril, Mikail i Israfil. I da su njemu 
navratili na putu do Sodome, čiji će narod 
uništiti. 

Prestrašen, Ibrahim ih je molio da to ne 
učine. 

xlbrahim je zaista bio blag, sažaljiv i odanx, 
ali su mu trojica meleka rekli: 

— lIbrahime, prođi se toga. Stiglo je 
naređenje tvoga Gospodara! 

Presuda je bila konačna. 

Ibrahim ih je i dalje molio. Kazao je da u 
Sodomi živi i Lut. Odgovor je glasio: 

— Mi najbolje znamo! Njega i njegovu 
porodicu ćemo sigurno spasiti, osim njegove 
žene. 

Tako su meleki i krenuli prema Sodomi, u 
susret neumitnom. 


xRok im je sabah, a zar sabah nije blizu?5 


Lut je imao dvije kćerke. Meleki su jednu 
sreli na vodi ispred grada. Upitali su je gdje bi 
mogli prenoćiti. 

Djevojka nikad nije vidjela ljepša bića. 
Uzboja da će se o njihovom dolasku pročuti 
među izopačenicima u Sodomi. Kaza im da se 
ne pokazuju, a da će ona otrčati kući i pitati oca 
za konak. 

Njezin otac, pokorni Allahov rob, ne odbi 
gostoprimstvo, ali naglasi musafirima da 
na čitavome svijetu nejma gorih ljudi od 
stanovnika toga grada. 


Meleki su i poslani da bi se osvjedočili u: 


nepobitne dokaze. Bilo im je naređeno da ne 
diraju narod dok njihov poslanik ne zatraži 
Allahovu zaštitu. | 

Sudbina se nastavila odvijati. 

Čim je ugledala musafire, iz kuće se iskrala 
Lutova žena. Razglasila je po gradu kakvi su 
ljepotani stigli. Sodomljani su navalili na Lutovu 
kuću. Lutih je preklinjao da ga ne sramote pred 
musafirima. 


— Zar među vama nejma razumnoga 
čovjeka? 

Nije bilo nijednoga. Svi su bili ogrezli u 
razvratu. 

— Zar vi, mimo sav svijet, sa muškarcima 
općite, a ostavljate svoje žene, koje vam je 
Gospodar vaš stvorio? Pa, vi ste ljudi koji svaku 
granicu Zla prelaze! 

Odgovorili su: 

— Ti zaista znaš šta mi želimo! 

Navalili su na vrata ne bi li se dokopali 
trojice mladića. 

Time su dokrajčili svoju sudbinu. 

Lut ih više nije mogao zadržati, pa je 
zapomagao: 

— Ah, da ja samo imam moć nad vama ili da 
se mogu osloniti na kakvu veliku silu! 

Meleki su odgovorili: 

— Lute, mi smo izaslanici tvoga Gospodara, 
oni tebi ne mogu nauditi! 

Džibril je izišao pred kuću i oslijepio 
napasnike jednim udarcem krila. 

Sodomljani su se razišli tako što su 
opipavali prostor, ali ih ni to nije omelo da, 
tumarajući, prijete da će se sutra obračunati 
s Lutom. 


Do jutra je bilo predaleko. Njihov rok je 
isticao u sami sabah. 
Sabah je bio blizu. 


40 


Najveće priče 


Lutu bi naređeno da prije svanuća iz grada 
izvede svoju porodicu. 

Sodomu napusti mala grupa vjernika. S 
njima nije bilo Lutove žene. 

Na istoku je proplamsavalo. 

Tada Allah učini da se sve prevrne u gradu u 
kome je sve i bilo naopako. 

Ono što je bilo gore, bi dolje. 

Na razvratnike je spuštena strašna kiša. S 
neba je padalo i grumenje skamenjenoga blata 
i nepogrješivo pogađalo griješnike. Niko nije bio 
pošteđen. Sodoma i okolna naselja pretvoreni 
su u more čija je voda mrtva, a okolno zemljište 
neplodno. 


xOni su na putu koji i sada postoji. | vi pored 
njih i sada prolazite i danju i noću. Pa, zar ne 
shvatate?; 


Poslanik Muhammed je rekao: 

— U tome je zaista poruka onima koji 
razmišljaju. 

I rekao je poslanik Muhammed: 

— Neka se Allah smiluje Lutu. Nakon njega, 
Allah nije poslao nijednoga poslanika a da nije 
imao mnoštvo pristalica. 

Šuajb, alejhi-s-selam 


POKRETI SU ZAUSTAVLJENI, 
GLASOVI UTIŠANI... 


ad bi poslanik Muhammed spomenuo 
Šuajba, kazao bi: 
— To je rječiti vjerovjesnik. 


Šuajb je bio veoma sposoban govornik. 
Probranim riječima je pozivao narod da vjeruje 
u Allaha. 

Bio je jedan od onih koji su povjerovali u 
Ibrahimovo naučavanje i s njim se preselio 
u Damask. Odatle je Šuajb poslan u Medjen. 
Taj grad je dobio ime po plemenu, a ono po 
Ibrahimovom unuku koji je bio Medjenov sin. 

Grad Medjen je bio uŠamu, u blizini Hidžaza 
i Mrtvoga mora, nekadašnjega mora Lutovoga 
naroda. Medjenjanima nije bila dovoljna 

opomena kažnjavanje Lutovoga naroda, iako 
su bili bliski tome narodu. I ne samo blizu 
prostorom, nego i vremenom — živjeli su 
neposredno nakon što je kažnjen Lutov narod. 
Tome narodu bili su bliski i po ponašanju: 
obožavali su drvo ejku, bili razbojnici, zakidali 
na vagi i na tekućini, plaćali ispod cijene, a i 
između sebe su se ophodili na najgori način. 

Šuajb ih je opominjao. Govorio im je da 
ne remete na Zemlji'uspostavljeni red. Svojim 
primjerom im je ukazivao da on ne čini ono što 
njima zabranjuje. Podsmjehivali su mu se. 

On ih je odvraćao: 

— Narode moj, neka vas neslaganje sa 
mnom nikako ne dovede do toga da vam se 
dogodi ono što se dogodilo Nuhovome narodu 
ili Hudovome narodu ili Salihovome narodu. 
A ni Lutov narod nije daleko od vas. I tražite 
oprost od svoga Gospodara, a zatim mu se 
pokajte. Moj Gospodar je zaista milostiv i 
mnogo voli! 

Odgovarali su: 

— Da nije tvoga rodoslova, mi bismo te 
kamenovali. Ti nam nisi drag. 

— Narode moj, zar vam je moj rod draži 
od Allaha, Kojega potpuno odbacujete?! 
Moj Gospodar najbolje zna ono šta vi radite! 
Narode moj, činite šta hoćete, a činit ću ija! Vi 

ćete sigurno saznati koga će stići ponižavajuća 
kazna i ko laže. Pa, čekajte, a i ja ću sa vama 
čekati! 

Govorili su mu da je opčinjen, da je on 
samo čovjek kao i oni. | da je lažov. Pozvali su 
i Šuajba u svoju nevjeru. Ukoliko ne prihvati, 
iz grada će protjerati i njega i one koji sa njim 
vjeruju. 

— Ako govoriš istinu, spusti na nas kaznu s 
neba! 

Šuajb im kaza: 

— Mi se na Allaha oslanjamo. Gospodaru 
naš, pravedno presudi nama i našem narodu, 
jer si Ti najpravedniji sudija! 

Allah ne odbija Svoje poslanike kad 
od Njega zatraže pomoć protiv onih koji 
Ga poriču i suprotstavljaju se Njegovim 
poslanicima. 

Javio se strašan potres, čuo se užasan krik, 
pojavio se oblak. Iz oblaka je prosipana vatra. 
Svaki pokret je zaustavljen, svi glasovi utišani. 
I sve živo pretvoreno je u mrtvo. 

Allah je spasio samo Šuajba i one koji su s 
njime vjerovali. 

dA on se okrenu od njih i reče: 'Narode 
moj, ja sam vam prenio poruke Gospodara 
svoga i savjetovao vam, pa kako da žalim za 
nevjerničkim narodom?"; 

xl oni su osvanuli mrtvi u zemlji svojoj, 
nepomični. Oni koji su poricali Šuajba, kao da 
nikad nisu ni živjeli. Oni koji su poricali Šuajba, 
oni su bili na gubitku. 


Rekao je Vehb, Munebbihov sin: 
— U Mekki su umrli Šuajb i oni koji su s njim 
vjerovali. 

Ismail, alejhi-s-selam 


U MEKANSKOJ DOLINI 


brahimovu ženu Saru krasila je ljepota kakve 
nije bilo poslije Have. 

Ali, godine i decenije su prolazile, a lijepa 
Sara nije rađala. Ibrahim je bio dobar muž, 
voljela ga je, nije joj se rastajalo od njega, 
pa mu je predložila da se oženi i s njezinom 
robinjom Hadžerom. 

— Saro, bojim se da ne postaneš ljubomorna 
— kazao joj je Ibrahim i upozorio da bi to 
izazvalo nevolje. 

— Ne boj se! — odgovorila je Sara. 

Hadžera zanese i rodi sina. Dobi ime Ismail. 
Otac je odgajao dijete i njegovoj radosti nije 
bilo kraja. 

Ali, Saru spopade prekomjerna ljubomora. 
Ibrahim bi prisiljen od nje odvojiti Hadžeru i 
sina. Odveo ih je daleko, u Mekansku dolinu, i 
tu ostavio. 

Hadžera ga upita: 

— Je li ti tvoj Gospodar zapovijedio da nas 
ostaviš ovdje, Ibrahime? 

— Jest. Moj Gospodar će mi narediti da 
ovdje sagradim i njegov Časni hram. 

Rastali su se uz Ibrahimovo obećanje da će 
ih posjećivati. 

Kad je ostala s djetetom u pustinji, majka 
se prepala kako će Ismailu utoliti žeđ. 

Ne bi li ugledala nekoga ko bi im pomogao, 
potrča sa brežuljka Saffe prema brežuljku 
Mervi. Tako je učinila sedam puta. 

Nikoga ne bi. 

Stala je sva usplahirena. Tada joj se učini da 
čuje izvor. 

Izvor se pojavio ispod sinovih nogu. 

Zemzem! 

0 izvoru se pročulo i uz njega se narod 
nastanjivao. 

Kad je Ibrahim obišao ženu i sina, zatekao 
je mnoštvo šatora. 

Pokraj Zemzema je iznicao grad. Mekka. 


Vrijeme je prolazilo i Ismail odrastao. Kad 
je već bio dječak, Ibrahim ču u snu: 


xPrinesi svoga sina kao žrtvu na putu 
Allahu! 

Isto mu bi ponovljeno još jednom, pa 
zaključi da to nije šejtanska spletka nego 
Allahova naredba. 

Otac kaza sinu da će skupljati drva i da 
ponese nož. 

Kad su se osamili, povjeri Ismailu san. Sin to 
smireno prihvati. Čak reče ocu da dobro učvrsti 
konopac kojim ga vezuje i da mu okrene lice 
prema pijesku: 

— Bojim se da ćeš se, kad mi vidiš lice, 
sažaliti i odustati od izvršenja Gospodarove 
zapovijedi. 

Otac reče: 

— Divna li si ti pomoć, sine moj, u onome 
što je Allahova odredba. 

Kad se sječivo primaklo Ismailovom vratu, 
Ibrahimu se javi Allahov glasnik Džibril: 

— Ibrahime, odazvao si se Objavi koja ti je 
došla u snu. Sada ti se zapovijeda da, umjesto 
sina, žrtvuješ velikog ovna! 

Kad se okrenu za glasom, Ibrahim ugleda 
bijelog ovna, velikog i rogatog. 


Nakon što je njegova majka Hadžera 
napustila Dunjaluk, Ismail je odrastao u 
plemenu Džurhum, koje se među prvima 
nastanilo u blizini Zemzema. Bio je primjeran 

mladić i komšije su mu — kad je tome došlo 
vrijeme — odabrali djevojku Imaru. Njome se 
oženio. 

Kad mu je otac došao u posjetu, pred njega 
je izišla snaha. Ibrahim je upitao za Ismaila, a 
ona je objasnila da je u lovu. 

— Kako ste i kako živite? 

Imara odgovori: 

— Naše stanje je vrlo loše. Neimaština i 
bijeda, siromaštvo i poteškoće. 

— Kad ti se vrati muž, poselami ga i reci 
mu neka promijeni prag na svojoj kući! — kaza 
Ibrahim i ode. 

Kad se Ismail vratio, žena mu ispriča o 
putniku i reče šta je poručio. Ismail shvati da je 
to bio njegov otacii da je to savjet da se razvede 
i ponovo oženi. 

Sejjida je bila druga Ismailova žena. | ona iz 
plemena Džurhum. 

Opet otac dođe. I opet nije zatekao sina. 

I drugu snahu upita kako su i kako žive. 

— Mi smo dobro. Imamo svega u izobilju, 
dobro nam je i zdravi smo, hvala Allahu! 

— Kad ti se vrati muž, prenesi mu selame 
i reci mu neka pričvrsti kućni prag! — kaza 
Ibrahim i ode. 

Kad se Ismail vratio, Sejjida mu ispriča o 
putniku i reče šta je poručio. 

— To je bio moj otac — reče Ismail. — Time 
mi je naredio da te zadržim kao svoju ženu. 


Kad je došlo vrijeme za gradnju Kabe, 
Ibrahim je Ismailu prenio Allahovu zapovijed i 
pozvao ga da mu pomogne. 

Ibrahim je gradio, a Ismail dodavao 
kamenove. 

Odmicala je gradnja prve Božije kuće na 


Zemlji. 

— Sine moj, donesi mi naročit kamen, da 
njega učinim znamenjem ljudima! — kaza 
Ibrahim. 


Sin je nastojao izabrati kamen, ali otac nije 
bio zadovoljan. Ismail je nastavio tražiti. Kad 
se pomolio s novim kamenom, otac je već bio 
postavio kamen. 

— Oče, ko ti je donio taj kamen? 

— Donio mi ga je Džibril. To je kamen koji 
mi je donesen i tu postavljen voljom Samog 
Allaha. 

Kad Kaba bi dovršena, Allah naredi Ibrahimu: 

xl očisti ovaj Moj hram onima koji će 
ga obilaziti, koji će tu, u njegovoj blizini 
stanovati i koji će molitvu obavljati, i oglasi 
ljudima hadždž! Dolazit će pješke i na devama 
iznurenim, dolazit će iz mjesta dalekih!5 

Ibrahim pozva ljude i s Ismailom ih poduči 
dužnostima. Nije prestajao moliti Allaha: 

— Gospodaru moj, učini ovo mjesto 
sigurnim gradom, a opskrbi plodovima njegove 
stanovnike, one koji budu vjerovali u Allaha i 
Onaj svijet! 

Sina Ismaila je zadužio da se brine o Kabi, a 
Ismail je to oporučio svojim nasljednicima. 


Ismail je imao dvanaest sinova. Svi su 
postali starješine plemena. Od njih su nastala 
arapska plemena. 

Od Ismailovih potomaka potiče i Mu- 
hammed, posljednji Allahov poslanik. 

Ishak, alejhi-s-selam 


SIN U STOTOJ GODINI 


(Meets smo ga Ishakom, vjerovjesnikom 
i dobrim čovjekom. I blagoslovili smo njega 
i Ishaka, a među njegovim potomcima ima i 
vjernika i očitih nevjernika. 


Allahovom voljom, četrnaest godina nakon 
što mu je Hadžera rodila Ismaila, Ibrahim je 
ponovo postao otac. U stotoj godini. To mu je 
prva žena Sara rodila sina Ishaka kad je njoj 
bilo devedeset godina. 

Prije toga su se pojavila trojica meleka u 
obličju mladića. Ibrahim ih je nastojao ugostiti. 
Iznio je pred njih pečeno tele. 

Kad se nisu prihvatili jela, domaćin se upla- 
šio. Ko su, šta su? 

Samo bi meleki — a oni ne jedu — mogli 
odbiti takvu sofru i gostoprimstvo. 

Tada su mu prenijeli radosnu vijest o 
rođenju učenoga sina sa prvom ženom Sarom. 

Ibrahim se tome začudio zato što je bio 
star. 

Sara se uspomagala. Udarala se po licu: 

— Teško meni! — reče ona. — Zar da rodim, 
a ja ovako stara, a i ovaj moj muž je star? To je 
zaista čudno! 

Ibrahimu bi rečeno da ne gubi nadu, da su 
oni meleki i da je to Allahovo određenje. 

Ibrahim se pribrao i kazao: 

— A ko, osim onih koji su zalutali, može 
gubiti nadu u milost svoga Gospodara?! 

Tako je na svijet došao Ishak. 

Ponovilo se da je i Ishakova žena bila 
nerotkinja. On je uputio dovu Allahu. Dova je 
primljena. Rođeni su blizanci El-Ajs i Jakub. 

Kao što su Arapi potekli od Ismaila, tako 
Bizantinci vode porijeklo od El-Ajsa, a Jevreji 
od Jakuba. 


Poslanik Muhammed je rekao: 

— Plemeniti je sin plemenitoga sina 
plemenitog, a on je sin plemenitog — Jusuf je 
Jakubov sin, Jakub je Ishakov, a on je Ibrahimov 
sin. 

Jakub, alejhi-s-selam 


KAMENI JASTUK 
NAJLJEPŠEGA SNA 


ad je majka poslala Jakuba da ode u mjesto 

Haran, da bi tamo živio kod njezinoga brata 
Labana, noć ga je zatekla na putovanju te stavi 
kamen pod glavu i zaspa. 

Usni merdevine između Zemlje i neba. 
Njima su silazili i penjali se meleki. 

Usni i da mu se obraća Allah: 

eBlagoslovit ću te, dat ću ti brojno potomstvo 
i ovu zemlju podariti tebi i tvojim potomciman. 

Ujutro se, obradovan, Jakub zahvali Allahu 
i obeća da će, ako se vrati svojoj kući, na tome 
mjestu napraviti hram. 

Posebno obilježi kamen koji mu je bio 
uzglavlje. Ako uzmogne, tu će podići Božiji 
hram. 

Jakub je odrastao u Haranu, oženio se 
dvjema daidžinim kćerkama (to je, kao pravilo, 
dokinuto Tevratom) te imao djecu i s robinjama 
svojih žena; ukupno dvanaest sinova i jednu 
kćerku. 

Prvo se želio oženiti mlađom, ljepoticom 
Rahelom. Daidža Laban mu je obećao, ali je 
tražio da mu služi onoliko koliko je odredio. On 
je to prihvatio, ali mu je poturena starija Lea. 
Ona mu je rodila šestericu sinova i kćerku Dinu, 
a njena robinja Zelfa mu je rodila još dvojicu 
sinova. 

Da bi zaslužio ljepoticu Rahelu, Jakub je 
nastavio služiti Labanu. | ponovo je zaslužio. 
Ali, kao i njegova lijepa nena Sara, a i kao u 
njegova majka, ilijepa Rahela je bila nerotkinja. 
Jakubu dade svoju robinju Belhu. | ona mu rodi 
dvojicu sinova. 

Rahela nije gubila nadu i upućivala je dove 
Allahu da i ona rodi sina. |, rodi lijepoga Jusufa, 
a za njim i Benjamina. Ubrzo je umrla. 

Tako je Jakub imao jednu kćerku i dvanaest 
sinova. 


U Haranu se Jakub nije obogatio samo 
porodom, nego i imetkom. |, došlo je vrijeme 
da se vrati tamo odakle je došao. U putu je 
pronašao kamen koji mu je bio pod glavom kad 

je prespavao u pustinji. Tu je podigao hram koji 
je bio naumio izgraditi. Oko hrama je nastajao i 
širio se grad Kuds. 

Taj hram je Mesdžidu-l-Aksa, a Jakub se 
nastanio u Hebronu, u zemlji Ken'an, gdje je 
živio i njegov djed Ibrahim. 

Kao i Ibrahim, Jakub je na samrti oporučio 
svojim sinovima: 

— Sinovi moji, zaista je vama Allah odabrao 
vjeru, pa umrite kao muslimani! 


xVi niste bili prisutni kad je Jakubu smrtni 
čas došao i kad je sinove svoje upitao: 'Kome 
ćete se, poslije mene, klanjati?" 'Klanjat ćemo 
se', odgovorili su, 'tvome Bogu, Bogu tvojih 
predaka Ibrahima i Ismaila i Ishaka, Bogu 
Jednome! I mi se Njemu pokoravamo!'; 


56 


Najveće priče 


Jusuf, alejhi-s-selam 


TRI KOŠULJE 


kad Jusuf reče svome ocu: 'Oče, sanjao sam 

jedanaest zvijezda, Sunce i Mjesec kako 
mi sedždu čine", on mu reče: 'Sinko, ne pričaj 
svoj san braći da ti ne bi učinili kakvu pakost. 
Šejtan je zaista čovjeku otvoreni neprijatelj'. 
Tvoj Gospodar će tebe tako odabrati, podučiti 
tumačenju snova i upotpuniti Svoju blagodat 
tebi i Jakubovoj porodici kao što je upotpunio 
još prije tvojim precima Ibrahimu i Ishaku. 
Zaista je tvoj Gospodar znan i mudaro. 


Koliko je bilo i zvijezda u Jusufovome 
snu, toliko je Jusuf imao braće. Samo mu je 
Benjamin, još mlađi od njega, bio brat i po ocu 
i po majci. Ostala deseterica su bili ljubomorni 
na njih. Posebno na lijepoga i umilnoga Jusufa. 
Zato su namislili da ga ubiju. Ali, ipak su se 

dogovorili da je bolje da ga odvedu u pustinju 
i bace u bunar. Ukoliko ga nađe neki karavan 
možda će i preživjeti, ali će ga se i tako riješiti. 

Rekli su ocu da bi se poigrali u pustinji, a 
poveli i Jusufa. Jakub iskaza bojazan da bi njega, 
najnejačeg među njima, mogao pojesti vuk. 
Oni su čvrsto obećali da će — kao složna družina 
— štititi brata. Otac popusti, a braća su uradili šta 
su i kako su bili naumili. Sačekali su noć i polahko, 
polahko, potmuhlo — onako kako to čine oni koji 
su nešto debelo skrivili — vratili se kući. 

Ocu su rekli da je Jusufa — dok su se oni trkali, 
a on im čuvao stvari — baš i pojeo vuk. Umrljali 
su krvlju njegovu košulju i pokazali mu. 

Jakubu je bilo teško, ali se — kad je vidio 
košulju — uznadao da oni lažu. 


S 


Jusuf je bio živ kad je naišao karavan i 
vodonoša zahvatio vodu iz bunara. 

— Muštuluk! — zavikao je. 

Karavandžije su nastavili putovanje s novim 
putnikom. U Misiru su prodali i maloga roba iz 
bunara u pustinji. I to za male pare. 

To nije obećavalo ništa dobro, ali je kupac 
bio dobar čovjek. Bio je dostojanstvenik na 
dvoru, bliski saradnik vladara Misira. On se 
lijepo ophodio premu Jusufu, a svojoj ženi 
Zulejhi kaza: 

— Učini mu boravište prijatnim. Možda će 
nam koristiti, a možemo ga i posiniti! 
Dječak je odrastao u rahatluku. 


Kao što je to lijepo rečeno, kad Allah hoće da 
nešto bude, On tome odredi uzroke i povode te 
ih pokrene na ljudima nevidljiv isamo Njegovoj 
moći poznat način. 

Tako je i nadalje sve poslagano onako kako 
je trebalo biti u ovom najljepšem kur'anskom 
kazivanju. 


Poslanik Muhammed je rekao da je Jusuf 
najplemenitiji među ljudima. Kad je govorio o 
svom susretu s Jusufom na Miradžu, više puta 
je ponovio: 

— Jusufu je dano pola ljepote! 


Jusuf je izrastao u mladića neviđene ljepote. U 
njega se zagledala Zulejha, supruga onoga koji ga 
je kupio na pijaci robova. Nastojala ga je namamiti 
na blud. Jusuf je odbio i htio pobjeći iz sobe. Ona 
je nasrnula na njeg i pred vratima mu razderala 
košulju. Utom je naišao njezin muž. Zulejha optuži 
Jusufa za napastvovanje i kao dokaz navede da mu 
je, braneći se, razderala košulju. Mladić je tvrdio 
suprotno i naveo da mu je, ne bi li ga zaustavila, 
pocijepala košulju dok je bježao. 

Presudi njezin rođak: 

— Ako mu je košulja razderana sprijeda — 
onda ona govori istinu, a on laže, a ako mu je 
košulja razderana straga — onda ona laže, a on 
govori istinu. 

Košulja je bila razderana na leđima. 

O događaju se raščulo u gradu. Žene iz 
visokog društva ogovarale su Zulejhu. I do nje 
je došao loš glas, pa Zulejha zazva žene. Lijepo 
ih dočeka. Svačim. Pri kraju gozbe podijeljeni 
su im noževi da bi mogle guliti voće koje je 
posluženo za zahladu. Tada Zukejha pozva 
Jusufa. Pojavio se poput punoga Mjeseca! 

Uglednice Misira izgubile su dah. Nastojale 
su prikriti zadivljenost njegovom ljepotom, pa 
su, kao, nastavile nožem guliti voće. 

Svaka se porezala po prstima. 

Oteo im se uzdah: 

— Bože! Bože! Ovo nije čovjek, ovo je neki 
plemeniti melek! 

Zulejha im kaza: 

— Eto, to vam je onaj radi kojega ste mene 
korile! Ja sam ga pokušala zavesti, ali se on 
odupro. 


Zulejha nije odustajala od namisli da ga 
zavede. Jusuf se opirao. 
Suočene s njegovom ljepotom i odbi- 

janjem, i ostale žene osjećale su da su 
povrijeđene. Da se osvete, potvorile su 
ga da je pokušao blud. Tražile su da bude 
utamničen. 

A Jusuf je molio Allaha: 

— Gospodaru moj, draža mi je tamnica 
od onoga na šta me one navraćaju! |, ako ti 
od mene ne odvratiš njihova lukavstva, ja 
mogu prema njima osjetiti naklonost i postati 
lahkomislen. 

Allah mu se odazvao. Jusuf je dopao 
tamnice. |; 

Allah je Jusufa naučio tumačenju snova, 
pa je rastumačio snove dvojici momaka koji 
su s njim tamnovali. Jedan je usnio da cijedi 
grožđe, a drugi da na glavi nosi kruh koji ptice 
kljuju. Jusuf im reče da će jedan pojiti vladara 
vinom, a da će drugi biti raspet i ptice će mu 
kljuvati glavu. 

XSA onome od dvojice za kojega je znao 
da će biti spasen, reče: 'Spomeni me svome 
gospodaru!'; 

Šejtan je učinio da taj to zaboravi i Jusuf 
dugo ostade u tamnici, sve dok vladar ne usni 
san koji nije znao rastumačiti. 

Sanjao je kako sedam mršavih krava pojede 
sedam debelih i sanjao je sedam zelenih klasova 
i sedam sasušenih. 

Njegovi velikaši nisu znali rastumačiti san. 
Tada se Jusufa sjetio onaj koji je bio u tamnici i 
spasio se. Obratio mu se da pomogne. 

Jusuf mu kaza da siju sedam godina 
uzastopno, a da se ne razmeću i da požnjeveno 
ostave u klasu, jer će poslije doći sedam 
teških godina, u kojima će pojesti sve zalihe 
hrane osim žita koje je sačuvano Za sjetvu, 
a zatim će doći godina u kojoj će biti obilnih 
kiša i opet će moći uživati u plodovima svoga 
rada. 

Vladar je poslao da mu dovedu Jusufa, ali je 
Jusuf tražio da se prethodno razjasni nepravda 
koja mu je načinjena i da se o tome izjasne žene 
koje su se posjekle po prstima. 

Vladar ih upita: 

— Šta se dogodilo kad ste Jusufa navraćale 
na grijeh? 

— Bože sačuvaj — rekle su one. — Mi o njemu 
ne znamo ništa ružno. 

— Sad će istina izići na vidjelo — reče 
upravnikova žena. — Ja sam njega navraćala na 
grijeh, on je rekao istinu. Isto tako, neka on zna 
daga ja,dokje bioodsutan, nisam iznevjerila, jer 
Allah ne da da se ostvare lukavstva podmuklih. 
Moj Gospodar zaista prašta i samilostan je. Ja 
ne pravdam sebe; pa, duša je sklona zlu, osim 
one kojoj se smiluje moj Gospodar. . 

Vladar je Jusufu želio iskazati povjerenje 
time što će ga postaviti na uticajni položaj 
na dvoru. Jusuf je zatražio da vodi brigu o 
stovarištima hrane. Udovoljeno mu je. Time je 
spriječena glad u Misiru kad je nastupilo sedam 
gladnih godina. 

Suša je učinila da nadaleko ne bude hrane. 
Po žito u Misir došli su i deseterica njegove 
braće. On im je pomogao, ali je naredio — a oni 
to nisu znali — da im se u žito stave stvari koje 
su zauzvrat dali. Od njih zatraži da mu dovedu 
brata koji je ostao sa ocem. Nisu prepoznali 
Jusufa. Odgovorili su: 

— Pobrinut ćemo se da ga nekako izmami- 
mo od njegovog oca. Zaista ćemo tako 
postupiti. 

Kad su došli pred oca, on se usprotivio: 

— Zar da vam ga povjerim kao što sam vam 
prije povjerio njegovoga brata? 

Kad su u žitu našli svoje stvari, braća su se 
obradovali i pred ocem se zakleli da će čuvati 
Benjamina. Tako su ga i odveli. Jusuf se njemu 
prokazao. Želio je da Benjamin ostane s njim, 
ali ga nije mogao zadržati kao roba. Zato je 
svojim ljudima rekao da u njegovo žito kradom 
stave pehar i razglase da je pehar nestao te da 
će biti ostavljen u Misiru onaj u čijem tovaru 
bude nađen pehar. 

Kad je pehar pronađen u žitu koje je 
odmjereno Benjaminu, braća su rekli: 

— Ako je on ukrao, pa i prije je krao njegov 
brat! 

Jusuf ništa nije rekao na tešku laž. U sebi je 
pomislio da su oni u gorem položaju, jer Allah 
zna istinu. 

Nisu prepoznali Jusufa. 

— Upravniče — rekli su oni — on ima 
vrlo starog oca, pa uzmi jednog od nas 
umjesto njega. Mi vidimo da si dobar 
čovjek. 

Jusuf je to odbio. 

Kad su se braća vratili iz Misira, rekli su ocu 
da je njegov najmlađi sin ostao u Misiru zato 
što je ukrao. 

— Nije tako — reče Jakub. — U vašim dušama 
poniknula je zla misao... 

Dorekao je da se njima neće jadati i da 
će mu Allah vratiti obojicu sinova te im je 
naložio da se raspituju o Jusufu i njegovome 
bratu. 

— A svoju tugu i svoj jad iznosim pred 
Allaha, a Allah mi je dao da znam ono što vi 
ne znate. 


Pri ponovnom susretu s Jusufom, polubraća 
su ga najzad prepoznali i izrazili pokajanje: 

— Allah te nad nama uzvisio, mi smo zaista 
zgriješili! 

Jusuf im je odgovorio: 

— Ja vas sada neću koriti. Allah će vam 
oprostiti. Od milostivih, On je najmilostiviji. 

A onda im je naložio: 

— Ovu moju košulju odnesite i stavite je na 
lice moga oca, on će progledati. 

Kazao imje i da se vrate te da u Misir dovedu 
svu porodicu. 


Jakub je na daljinu osjetio Jusufov miris, a 
preostali ukućani rekli su mu da i sada griješi. 
Ali, kad mu je donijeta košulja i Jakub je prinio 
na na lice, progledao je. 

— Zar vam nisam rekao da mi je Allah dao 
da znam ono što vi ne znate? 

Time se ispunila davna Jakubova slutnja da 
je Jusuf živ. Da ga je pojeo vuk, košulja bi bila 
razderana, a ne samo umrljana krvlju. | treći 
put je košulja znak, i to kao potpuna mudžiza 
— slijepi otac je progledao. 


Snuždeni, braća su tražili od oca da zamoli 
da im grijesi budu oprošteni. 
— Zamolit ću svoga Gospodara da vam 


oprosti — odgovori on — jer On oprašta i 
milostiv je. 

Kad je sva porodica došla u Misir, Jusuf ih 
pozva da ostanu. Tada su mu se, svi skupa — 
prema običaju tadašnjih naroda — poklonili. 

Jusuf je kazao ocu: 

— Oče moj, ovo je tumačenje moga 
nekadašnjeg sna. Moj Gospodar ga je ispunio. 
Allah je bio dobar prema meni kad me iz 
tamnice izbavio i vas doveo iz pustinje nakon 
što je šejtan između mene i moje braće bio 
posijao razdor. Moj Gospodar je zaista milostiv 
onome prema kome On hoće i on zaista sve 
zna i mudar je. 


I, na kraju, mogući dodatak ovoj priči. 

Po po tome što je Zulejha izgovorila: xlsto 
tako, neka on zna da ga ja, dok je bio odsutan, 
nisam iznevjerila, jer Allah ne da da se ostvare 
lukavstva podmuklihx, neki misle da joj muž 
više nije bio živ i da se kasnije udala za Jusufa. 


xA sedmericu plemenitih Allah će, na 
Sudnjem danu, staviti u Svoj hlad kad ne bude 
bilo drugoga hlada osim Njegovoga. Među 
takvima će biti i onaj kojega zovne lijepa i 
ugledna žena, pa on kaže: 'Ne, ja se bojim 
Allaha!"5 

I radi toga je poslanik Muhammed, uz 
svjedočenje o njegovoj ljepoti, rekao da je Jusuf 
najplemenitiji među ljudima. 

Ejjub, alejhi-s-selam 


KOSMOS JE ZAŠUTIO 


jjub je živio u blizini Damaska i bio veoma 

bogat; i imetkom, i djecom, i dobrotom 
prema drugima. Iznad svega, veličao je Allaha. 
Zato ga je Iblis nastojao zavesti sa Pravoga 
puta. 

Rekao je melekima: 

— A da ga Allah stavi na kušnju i da mu 
oduzme ono što mu je dao, sve bi se izmijenilo 
i on bi, siguran sam u to, napustio zahvalnost 
prema Allahu i udaljio se od poslušnosti i 
ibadeta prema Njemu. 

Meleki su odgovorili: 

— Allahovi odani robovi, oni koji žude 
za Allahom, traže Njegov oprost i milost, 
zahvaljuju Allahu, poslušni su mu i čine ibadet 
u dobru i zlu, u neimaštini i izobilju. 

Iblis je prežao da ga navede na zlo. Nije 
uspijevao, pa je protiv njega okretao ljude. 

Svašta se počelo govoriti. 

Malo-pomalo, Ejjubu poče slabiti ugled. 

Dogodi se i da suša uništi njegove usjeve. 
Stoka mu smrša. Ejjub ostade bez imetka. 

Iblis žešće navali podgovarati druge da 
se izruguju s Ejjubom i da ga odvraćaju s 
Allahovoga puta. 

Ni osiromašen, Ejjub se ne promijeni. Ostao 
je zadovoljan i miran. Nije prestajao tražiti 
oprost od Allaha. 

Govorio je: 

— Onaj Koji me stvorio i Koji mi je dao 
imetak, moj je Gospodar, pa ako hoće — On mi 
ga daje, a ako hoće — On mi ga uzima. 

Pogodila ga je nova nesreća: srušila mu se 
kuća i sva su mu djeca izginula. 

Ejjub je, kroz suze, rekao: 

— Moju djecu mi je povjerio Allah, pa 
ako je Allah uzeo njihove duše, uzeo je ono 
što mi je povjerio i Svojom milošću ih je 
obuhvatio. 

Spopade ga i gadna bolest: pojavili su mu 
se prištevi po čitavome tijelu. Nije mogao ni 
sjediti, ni stajati, a niti mu se — od smrada — ko 
mogao približiti. : 

Njegova žena Rahma skloni ga kod rodbine, 
ali ga ni oni nisu trpili. 

Onda ga je smjestila u kolibu na osami. 

Godine su prolazile, a stanje mu se nije 
poboljšalo. Više se nije mogao ni micati. Samo 
je pokretao jezik i tako činio dovu Allahu. 

Iblis nije popuštao da slomi Ejjubovu vjeru. 
Od njega je odvratio ljude i učinio ih njegovim 
otvorenim neprijateljima. Uspio je nagovoriti i 
njegove preostale prijatelje Jeldeda, Džefera i 
Safira, koji su mu još dolazili, da ga odvraćaju 
od vjere u Allaha i da mu reknu da će se time 
izbaviti iz muka. 

Oni su ga huškali, a iscrpljeni Ejjub odbijao 
njihove nagovore. Tada im pristupi lijep mladić. 
Nisu ga poznavali. Sjede kraj njih i kaza: 

— Znate li ko je čovjek kojem nalazite 
mahane i kojeg optužujete? Kad biste znali 
da je Allahov miljenik ovaj čovjek kojega 
potcjenjujete radi njegove bolesti i kojega, 
radi te bolesti, napuštate i bježite od njega, 
ne biste to govorili. Ne biste to govorili kad 
biste znali da je on od danas Njegov poslanik, 
kojega je Allah za Svoju Objavu odabrao i dao 
mu poslanstvo! 

Jelded, Džefer i Safir nisu znali da im to — u 
obličju lijepoga mladića — govori melek, ali su 
se zbunili. U čudu su otišli i prestali dolaziti. 

Preostala je još Rahma. Ona se jednako 
odupirala. | dalje se brinula o mužu, njegovala 
ga i teško zarađivala da bi ga prehranila. Ali, 

ljudi kod kojih je radila odbili su Rahmu od 
sebe. Bojali su se da će im prenijeti njegove 
bolesti. 

Rahma nije dozvolila da muža ponizi 
prosjačenjem.  Poranila je na pijacu sa 
zavežljajem. Izvadila je dugu zlatnu pletenicu, 
kojom je ukrašavala svoju kosu, i ponudila je 
na prodaju. Lahko je prodala. 

Prodala je i drugu pletenicu i nabavila ono 
što im je bilo neophodno. 

Dok se vraćala ka kolibi, srela je starca. 

— Kaži Ejjubu da je to šejtanovo djelo i da ne 
traži Allahovu zaštitu od šejtana. Neka šejtanu 
učini sedžu i od njega zatraži spas! — savjetovao 
je starac. 

Rahma je bila odlučna: 

— Zar da Ejjub čini sedždu šejtanu?! To on 
nikad neće prihvatiti! 

— Neka to učini samo jednom, za svoje 
dobro, pa neka traži oprost od Allaha! — nava- 
ljivao je starac. 

Rahma nije znala da je starac Iblisov 
izaslanik i da je Iblisu najvažnije da Ejjub 
porekne Allaha. Zato i predloži mužu kako joj 
je nasavjetovano. 

Skrhan, Ejjub kaza: 

—Štatije? Zarod mene tražiš da se poklonim 
šejtanu?! 

— Ejjube, učini to da bi ozdravio. Pred nama 
su zatvoreni putevi nafake. 

— Bježi mi sa očiju! Takva mi ne trebaš! Idi 
i brini se o sebi, a mene ostavi samog! Allah će 
se brinuti o meni Svojom milošću! 

— Dokle ćemo čekati Allahovu milost? Prošle 
su duge godine, a Allah ti ne ukazuje milost. 

— Bježi mi s očiju! Kunem ti se Allahom, 
ako mi On da zdravlje, jednoga dana ćeš dobiti 
stotinu udaraca! 

Kad ostade sam, uputi dovu Allahu: 

— Moj Gospodaru, šejtan me pogodio 
bolešću i patnjom. Moj Gospodaru, ako me 
zadesila patnja, pa Ti si najmilostiviji. Svojom 
moći, koja sve obuhvata, otkloni bolest od 
moga jezika, da Tebi mogu zikr činiti i da Tvoje 
ime mogu veličati. 

Kosmos je zašutio od tih riječi! 

Utom je došla Objava: 

eUdari svojom nogom u zemlju. Iz nje će 
poteći hladna voda za čišćenje i piće!o 

Kako je dotakao zemlju, izbili su izvori 
bistre hladne vode. Sa jednog izvora se opra 
— njegova koža postade zdrava i lijepa. Sa 
drugog izvora se napi — i bi potpuno izliječen. 
Vrati mu se snaga. 

Rahma se ubrzo vratila mužu. 

Nije znala da je Ejjub ozdravio. 


hi 

Razmišljala je: 

— Ako me otjerao, ne mogu ga ostaviti da 
umre u pustinji i da ga zvijeri rastrgaju. Vraćam 
mu se. Molit ću ga da mi oprosti grijeh koji sam 
počinila prema njemu... 

Zatekla je bodroga muškarca. Našla se u 
čudu. Šta je bilo s njezinim Ejjubom? 

— Šta tražiš, ženo? — upitao je. 

— Tražim svoga muža Ejjuba. Bio je ovdje... 

— Hoćeš li ga poznati ako ga vidiš? 

— Kako ga ne bih prepoznala?! — odogovori 
Rahma i, zagledana u nasmijano lice pred 
sobom, ugleda zdravog i lijepog muža. 

Bila je presretna. Zamolila ga je da joj 
oprosti i da zamoli Allaha da joj oprosti. Ejjub je 
podsjeti na svoju zakletvu o stotinu udaraca. 

— Učini to! Ja sam zadovoljna sa svime što 
ti želiš. 

Allah uredi da Ejjub uzme snop od stotinu 
slamki i da njime xudari? Rahmu. 

Dugo je, u zdravlju i rahatluku, živjela sa 
svojim možem. Rodila mu je i mnogo djece. A 
Ejjub je vratio sav imetak i ugled. 


xNašom milošću i kao opomenu razumnima, 
podarili smo mu njegovu porodicu i još toliko. 

Junus, alejhi-s-selam 


NA OBALAMA RIJEKE 
| U DUBINAMA MORA 


GOT Nejneva, smještenom na obalama 
velike rijeke Tigris, i ostalim krajevima toga 
dijela Dunjaluka koji se zvao Asirija, stotinama 
godina upravljali su perzijski vladari. Oni su se 
klanjali kipovima. I narod je s njima živio tako 
što su krivo vjerovali i razvratnim životom, ali i 
siromašno. Radili su mukotrpno da bi prinosili 
žetvu lažnim bogovima i njihovim "zemaljskim 
sinovima". 

Iz toga naroda je bio i Junus, čestit i bistar 
mladić. Često se osamljivao uz rijeku i zagledao 
po poljima na kojima je narod radio, a od toga 
imao najmanje koristi. 

Junusu je bilo jasno da vladarima odgovara 
višeboštvo. Nastojao je to rastumačiti narodu i 
podučiti ih vjeri u jedinoga Boga. 

Susretali su ga preplašeni pogledi. 

Junus nije odustajao. Sve upornije i 
otvorenije pozivao je u Allahovu vjeru. Činio 
je to pune trideset tri godine, ali je uspio 
pridobiti samo dvojicu. Ni oni to nisu javno 
pokazivali. 

Tako je Junus počeo gubiti strpljenje i od 
Allaha tražiti da ubrza kaznu. Pojavio se melek 
i blago ga prekorio: 

— Junuse, Allah ti naređuje da istraješ još 
četrdeset dana, pa ako se tvoj narod pokaje i 
bude prihvatio vjerovanje u Allaha — bit će 
im oprošteni grijesi, a ti ćeš od Allaha dobiti 
dvostruku nagradu u odnosu na sve njih. Ako 
to ne učine — onda će ih Allah uništiti. 

Junus to prihvati i nastavi prizivati narod. 

Narodu dojadi njegovo uporno pozivanje i 
omalovažavanje njihovih božanstava. Prijavili 
su ga vladaru. Vezan je i priveden u njihov 
hram. Iskupilo se mnogo ljudi. Htjeli su vidjeti 
kako će biti kažnjen. 

— Moj Bog je Allah, Jaki i Moćni — mirno 
kaza Junus. 

— A može li te tvoj Bog spasiti kazne? — 
upita vladar i naredi da ga bičuju. 

Tukli su ga i tukli, koža mu je popucala, a on 
ne pusti glas. 

Narod je klicao: 

— Naši bogovi su nadjačali njegovoga 
Boga! 

Isprebijan, Junus je ostavljen na hladnoj 
kaldrmi. 

Oko ponoći započe strašno nevrijeme. Svi su 
se posakrivali. Samo su dvije prilike promicale 
kroz tminu. 

— La ilahe illallah! — javili su se jedan 
drugom i dogovorili se da Junusa ukopaju dok 
ga još nisu rastrgale noćne ptice. 

Ali, ta dvojica njegovih pritajenih sljed- 
benika uvidjeli su da je Junus živ, pa su mu 
previli rane i sklonili ga. Tri dana su se brinuli o 
njemu. Bolovi su se primirili i Junus je odlučio 
vratiti se u Nejnevu. 

Bio se napunio trideset jedan dan od 
Allahove Objave. 

Narod je mislio da su njihovi sbogovio spržili 
Junusovo tijelo i da je vjetar raznio njegov 
pepeo. Zato se raščulo o njegovome povratku. 

Junus nastavi s pozivanjem u Allahovu 
vjeru. Upozoravao je da se to učini prije nego 
što dođe kazna. Ali, svijet je opet bježao od 
njeg. 

— Narode, bojte se Allaha i samo Allaha! 
Čuvajte se Njegove kazne koja će nastupiti sa 
zalaskom sunca! — zavika Junus na trgu ispred 
vladarevoga dvora. 

— Kakva će to biti kazna kojom nam prijetiš? 
Reci glasno, da te svi dobro čuju! — podviknu 
vladar. 

— Ako još od danas ne počnete vjerovati, 
vaša boja će se sutra promijeniti, a kazna će vas 
stići preksutra! — reče Junus. 

Vladar se nasmija: 

— Ostavit ćemo te živoga do sutra da bi se 
narod uvjerio u tvoju laž! 

Sutradan se promijeni boja Nejnevljana. To 
ih uplaši. 

Na kraju toga dana se napunila četrdeseta 
noć. 

Junus ne iščeka dan. Napusti grad uz 
prijetnju da će ih kazna stići u sabah. 

U sabah se pojavi crn oblak i iz njega suknu 
gust dim. Oblak se sruči na Nejnevu. Sve zgrade 
su pocrnile. Ljudi su se gušili u dimu. 

Požurili su da iskažu pokajanje i pred Junu- 
som prihvate Allahovu vjeru. 

Dok su tragali za njim, ugledali su kuću oko 
koje nije bilo oblaka. U njoj su zatekli dvojicu 
Junusovih istomišljenika kako se naglas mole 
Allahu. Nejnevljani su povikali: 

— | mi vjerujemo u ono u šta vi vjerujete, 
istina je to što vi tvrdite! Tražili smo Junusa, 
pa da pred njim iskažemo pristupanje 
Allahovoj vjeri i da nas on poduči Istini. 

Stigla nas je zasužena kazna. Zato, iziđite 
pred narod i kažite šta nam je činiti da bismo 
se spasili! 

Jedan od one dvojice vjernika obrati im se 
dovom da nejma drugog Boga osim Allaha. 
Narod to od srca prihvati. Tekle su suze 
pokajanja, 

Razišli su se oblaci i ukazalo se vedro nebo. 
Rasplinula se kazna. Pokajanje je primljeno. 
Proli se kiša iz novog oblaka, sapra pogan sa 
njihovih kuća i natopi im zemlju. 

Sinu sunce. 

Dali su se u potragu za Junusom. Našao 
ga je jedan od dvojice ranijih istomišljenika i 
prenio mu radosnu vijest. 

— Da si ostao i četrdesetoga dana, tada bi 
Allah preko tebe otklonio kaznu — objašnjavao 
mu je. 

— Ostavi me! Ne mogu više ni čuti Za 
Nejnevljane! — kaza Junus i nastavi prema 
obali mora. 

Na obali je zatekao lađu. Baš je trebala 
isploviti. Zamoli da i njega povezu. Junusovo 
lice svidjelo se onome koji je bio glavni na lađi 
i rado ga primi. 

Lađa je plovila danima i noćima... 

A onda, iznenada, podigli su se visoki valovi. 
Pojavio se oblak i iz njega pokuljao crn dim. 

Junus je shvatio da je to kazna zato što je 
napustio Nejnevu prije roka. Reče lađaru da je 
on zgriješio kaznu koja će ih stići. 

— Bacite me u more i Allah će otkloniti zlo! 

Usprotivi se onaj koji je zapovijedao: 

— Ne! Ti si najbolji među nama. Stalno 
veličaš Allaha i moliš Ga da oprosti. Grijeh nije 
tvoj. Zato ćemo se Allahu obratiti i moliti Ga da 
nam otkrije griješnika. 

Helem, tri puta se pokazalo da je Junus kriv, 
ali ga nisu htjeli baciti u more. 

Junus se sam bacio. Utom je izronila 
ogromna riba i progutala ga. On je u ribinoj 
utrobi čuo šumorenje i pitao se šta bi to moglo 
biti. Bi mu objavljeno da tako stanovnici mora 
veličaju Allaha! 

Junusu bi još žalivije što se srdio. Molio je 
Allaha da mu oprosti. Njegovo veličanje čuli su 
meleki i to prenijeli Allahu. 

xTo je moj rob Junus, koji je prema Meni bio 
pogriješio, pa sam ga kaznio tako što sam ga 
zatvorio u utrobu ribe, objasni im Allah. 

Meleki su molili Allaha da mu se smiluje. 
Allaha o tome obavijesti Junusa, a radosni 
Poslanik povika iz morskih dubina: 

— Samo si Ti Bog! Tebi pripada sva slava! 
Ja sam zaista bio jedan od onih koji su 
nasilnici! 

Pokajanje bi primljeno. Allah zapovijedi ribi 
da ga izbaci na kopno. Tako se Junus našao na 
pustoj obali, iznemogao i izložen suncu. 

Allah učini da iznad Junusa izraste vriježa 
tikve. Njezini listovi su natkrili Njegovoga 
poslanika i načinili mu hlad. Bi mu poslana 
i životinja koja ga je, ujutro i navečer, hranila 
mlijekom. 

Kad mu se povratila snaga, listovi su 
uvehnuli i vriježa se osušila, a Junus se rasplaka. 
Pojavi se melek Džibril: 

— Zar plačeš zato što je propala ova vriježa, 
a ne bi te ožalostila propast stotina sinova 
naroda koju si sam želio jer si se naljutio kad 
im se Allah smilovao?! 

— Ja sam zaista bio nasilnik! — zapomaga 
Junus. 

— Ustani i pođi svome narodu koji te 
iščekuje. Allah je oprostio i tebi i njima! — reče 
mu Džibril. 

Svi u Nejnevi, skupa sa vladarem, poželjeli 
su Junusu dobrodošlicu. On među njima ostade 
još četrdeset godina. Ukazivao im je na Pravi 
put i iskazivao kajanje zato što je pogriješio 
prema Allahu i ogriješio se o sugrađane: 

— Samo si Ti Bog! Hvaljen neka si! A ja sam 
se Zaista ogriješio! 

Musa, alejhi-s-selam 


OTAP 


S, poslanici su imali štap. 


Musa se štapom pomagao u hodu ili je 
njime ovcama sakupljao lišće. 

Kad ga je odabrao za poslanika, Allah 
je — da bi ga uvjerio u Svoju moć i moć vjere 
koju mu objavljuje — Musaov štap učinio 
čudesnim. Rekao mu je da baci štap. Nato se 
štap pretvorio u zmiju. 

xUZzmi je i ne boj se!5, naređeno mu je. xMi 
ćemo je vratiti u ono što je bilo prije. 

Čim je Musa ispružio ruku, zmija je postala 
štap. 

Ubrzo je Musau objavljeno da se, zajedno s 
bratom Harunom, susretne s faraonom. 

Faraon je sebe smatrao božanstvom i 
prevršio svaku mjeru u zlu. Musa mu je trebao 
pokazati da je Allahova moć veća od svačije. 

Musaov štap se pred faraonom pretvorio 
u zmiju. Faraon naredi da Musa i Harun budu 
bačeni u tamnicu, a da se dovedu najvještiji 
čarobnjaci i da ga pobijede u čarolijama. 

Allah je osjećao Musaovu zebnju, pa Mu se 
obratio: 

xNe boj se! Ti ćeš doista pobijediti! Samo 
baci to što ti je u desnoj ruci. Progutat će 
ono što su oni napravili, jer je ono što su oni 
napravili samo varka čarobnjaka, a čarobnjak 
neće uspjeti ma gdje došao; 

Čarobnjaci su izveli svoje najčudesnije 
trikove. Kad dođe red na Musaa, on baci štap. 
Njegov štap proguta sve njihove magije. Pokaza 
se da je lažno sve što su oni izveli. 

Čarobnjacima je bilo jasno da je obmana 
ono što oni znaju. Bacili su se na zemlju i 
povikali: 

— Mi vjerujemo u Gospodara svjetova, 
Gospodara Musaova i Harunova. 


Musa je u Egiptu uporno pozivao 
narod da prihvati vjeru u Jedinoga Boga. 
Zato su glavešine iz faraonovoga naroda 
tražili da se kazni Musaov narod. Faraon im 
je udovoljio. Njega su namjerili ubiti, a njegov 
narod izložiti još većem Zlostavljaju. 

Musau su njegovi rekli: 

— Zlostavljani smo bili prije nego što si nam 
došao, a zlostavljaju nas i nakon što si nam 
došao. 

Musa zamoli Allaha da mu pomogne. Bi 
objavljeno da će mu biti omogućeno da svoj 
narod spasi iz Egipta: 

xKreni noću s robovima Mojim, ali bit ćete 
gonjeni! 

Zato su požurili preko pustinje. Za petama 
im je bio faraon s vojskom. Utom su stigli do 
mora. 

Obuze ih strah, pa panika. 

Musa ih je umirivao: 

— Naređeno mi da dođemo do mora, a 
vjerovatno će mi sada stići naređenje šta 
trebam učiniti. 

Bi mu objavljeno: 

xUdari svojim štapom po moruP; 

Kako Musa udari štapom, tako se more 
rastavi i otkri dvanaest staza. Tuda krenu 
dvanaest plemena njegovoga naroda. 

Čim su oni prešli, na obalu je stigla fa- 
raonova vojska. Faraon se oholio: 

— Pogledajte kako se i more pokorava mojoj 
želji! 

Njegovi vojnici pomislili su da će biti tako, 
pa su stupili na staze kroz more. Ali, more se 
pokrenu i zatvori se nad njima. U tome trenu 

je faraon shvatio da je samo običan čovjek i 
priznade da sva hvala i slava pripada jedino 
Allahu. 

Ne bi primljeno njegovo pokajanje — faraon 
se utopi. Ali, Musaov narod je bio povjerovao da 
faraon ne može umrijeti. Da bi bila otklonjena 


njihova zabluda, faraonov trup je izbačen na 
obalu. 


Kao znak Allahove moći, faraonovo tijelo 
neće se raspasti do Sudnjega dana. 


nm BE me 


Najveće priče 


Musa, alejhi-s-selam 


KOLIKO VRABAC 
MOŽE ODNIJETI U KLJUNU 


Ke su Musaa pitali ima li ko na Zemlji da 
više zna od njeg, odgovorio je: 

— Nema! 

Allah ga ukori: 

xlma jedan Moj rob koji živi na mjestu gdje 
se sastaju dva mora; on zna višem. 

Musa je krenuo u potragu za tim Allahovim 
robom. Pratio ga je momak koji je u torbi nosio 
ribu. 

Dugo su putovali. 

Sjeli su tek kad su stigli do mora. 

Kad je Musa zaspao uza stijenu, riba je 
skliznula iz mladićeve torbe i upala u more. 

Nastavili su pješačiti ostatak dana i čitavu 
noć. Utom je svanulo i Musa, da bi doručkovali, 
podsjeti mladića na ribu. 

— Kad smo svratili kod one stijene, ja sam 
zaboravio na onu ribu. Sam šejtan je učinio da 
je zaboravim i da ti ne spomenem. Mora daje 
skliznula u more. Baš čudnovato — pravdao se. 

Musa ga ne prekori: 

— E, to je ono što tražimo! 


xl njih dvojica su se vratili putem kojim su 
došli., 


Uza stijenu su zatekli u zeleno umotanog 
neznanca. Musa mu nazva selam, a onaj 
upita: 

— Otkud u tvoj zemlji selam? 

— Ja sam Musa i došao sam da me podučiš 
onome čemu si ti ispravno podučen. 

Onaj kaza: 

— Nećeš moći sa mnom izdržati a da me ne 
upitaš dok ti ja o tome ne kažem. A i kako bi 
izdržao kad o tome ništa ne znaš. 

Musa ga odobrovolji: 

— Vidjet ćeš da ću biti strpljiv i da ti se neću 
ni u čemu protiviti! 

— Ako ćeš me već pratiti — reče onaj — onda 
me ni o čemu ne pitaj dok ti ja o tome prvi ne 
kažem! 

Musa obeća, pa su njih dedijića nastavili 
morskom obalom. Naišla je mala lađa i lađar 

prepozna umotanog i poveze ih bez nadok- 
nade. Ali, tek što su se raskomotili, Musaov 
saputnik probuši lađu. Musa se obrecnu: 

— Besplatno su nas povezli, a ti se prubušio 
lađu, pa se može potopiti. 

Onaj napomenu: 

— Nisam li rekao da doista nećeš moći 
izdržati sa mnom?! 

Musa se primiri i opet obeća da će biti 
strpljiv. 

Prije nego što su se iskrcali, pred njih je na 
ogradu lađe sletio vrabac, kljucnuo u more i 
odletio. 

To je ovim riječima propratio Musaov 
saputnik: 

— Moje i tvoje znanje u odnosu na Allahovo 
nije ništa veće od ono vode što je vrabac uzeo 
u kljun u odnosu na ovo more. 


Ubrzo je Musaov predvodnik zatražio da se 
njih dvojica iskrcaju. 

Na obali su se igrala djeca. Onaj za kojim je 
Musa išao priđe jednome dječaku, izdvoji ga i 
ubi. 

To je prevršilo granice Musaove strpljivosti: 

— Što ubi bezgriješno dijete koje nije nikoga 
ubilo?! Učinio si nešto vrlo ružno! 

Saputnik još oštrije upozori Musaa: 

— Ne rekoh li ja tebi da ti zaista nećeš moći 
izdržati sa mnom?! 

Musa se pokunji: 

— Ako te i poslije ovoga bilo šta upitam, 
odbij me od sebe. 

Nastavili su i došli do grada. Zamolili su 
stanovnike da ih nahrane, ali su ih oni odbili. 

Dvojica putnika nastave kroz taj grad i 
naiđu na zid koji samo što se nije srušio. Masaov 
saputnik ne bi lijen, lati se posla i prezida zid. 
To Musaa začudi: 

— Mi smo u ovaj grad došli kao musafiri, a 
oni su nas odbili ugostiti. Mogao si bar za ovaj 
posao uzeti nagradu. 

E, ni onaj više nije izdržao: 

— Sada se rastajemo ja i ti, pa da ti objasnim 
ono radi čega se nisi mogao strpiti... 


Ispričao je da je lađa kojom su putovali 
vlasništvo siromaha koji žive od toga što 
prevoze ljude po moru, a pred njima je bio kraj 
kojim upravlja vladar koji otima svaku ispravnu 
lađu. 

O dječaku kaza da su njegovi roditelji 
vjernici, a da dječak nije i da im čini nasilje, 
pa bi ih odvratio od vjerovanja i navratio na 

nasilje, a ovako će im, umjesto njega, njihov 
Gospodar dati bolje, čestitije i milostivije 
dijete. 

O zidu je rekao daon pripada dvojici dječaka, 
siročadima iz grada. | da je pod zidom zakopano 
blago. Njihov otac je bio dobar čovjek i Allah, iz 
Svoje milosti, želi da oni odrastu i nađu svoje 
bogatstvo. 

Dok su se rastajali, saputnik je doobjasnio: 

— Sve to ja nisam uradio po svome 
rasuđivanju! 


Šta bi još Musa mogao naučiti da je bio 

To se pitao poslanik Muhammed i potvrdio 
da je taj kojega je Musa pronašao na mjestu na 
kome se sastaju dva mora, da je to bio Hidr. 


89 


Isnam Taljić 


Harun, alejhi-s-selam 


KREVET IZMEĐU NEBA I ZEMLJE 


(gospodar moj, bojim se da me oni ne 
utjeraju u laž, da mi ne postane teško u duši 
i da mi se jezik ne saplete, zato daj poslanstvo 
i Harunu...? 


Kad je Musa od Allaha zatražio da mu da 
pomoćnika iz njegove porodice i da to bude 
njegov brat Harun, Allah je odredio da i Harun 
bude poslanik. 

Harun je uz Musaa prošao sve muke ili ga je 
odmjenjivao kad je bio odsutan. 

Kad se primakao rok koji je Harunu određen 
na Dunjaluku, Musau je objavljeno da ga dovede 
na brdo na koje mu je rečeno da ga dovede. 

Musa je poveo Haruna. 

Kad su se primakli brdu, naišli su na drvo 
kakvo još nisu vidjeli. Pod njegovom krošnjom 

je bila lijepa, nova kuća. Iz kuće je umilno 
mirisalo. Zavirili su unutra i ugledali prelijep 
krevet. 

Harunu se sve to dopalo, pa kaza bratu: 


— Musa, volio bih odspavati na ovome 
krevetu. 


— Dobro, odspavaj. 

— Bojim se da ne dođe vlasnik kuće, pa da 
se naljuti na mene. 

— Ne boj se. Ja ću te opravdati. Samo ti 
odspavaj. 

Harun je bio nepovjerljiv: 

— Nemoj tako, nego i ti zaspi sa mnom, pa 
ako dođe vlasnik, nek se naljuti na obojicu. 

Obojica su legli. 

Kako su legli, tako su i zaspali. 

Kako su zaspali, smrt je zatekla Haruna. 
Osjetio Jjć i — prije nego što će ispustiti dušu 
— obratio se bratu: 

— Musa, prevario si me. 

Utom je umro, a drvo, kuća, krevet i Harun 
dignuti su u nebo. 

Ali, kad se Musa vratio bez Haruna, narod 
prema njima. Zato su rekli Musau: 

— Ubio si Haruna iz zavisti zato što smo ga 
Voljeli. 

Musa je zanijekao: 

— Harun mi je bio brat. Zar mislite da bih ga 
mogao ubiti? 

I pored sveg dobra koje im je činio, narod 
je pamtio da je Musa, dok su bili u Egiptu, ubio 
faraonovoga podanika kako bi zaštitio čovjeka 
iz svoga naroda. Nisu smetnuli s uma da je i 
sutradan, radi toga istog kavgadžije, htio ubiti 
i drugoga Egipćanina. Tako ih Musa nikako nije 
mogao ubijediti da nije ubio Haruna. 

Onda je, kao poslanik koji je razgovarao s 
Allahom, zamolio Gospodara da mu pomogne. 

Allah mu se odazvao. 

Onaj krevet iz one kuće ispod onoga drveta 
na onome brdu, spušten je između neba i 
Zemlje na razdaljini na kojoj se moglo vidjeti 
da Harun nije umro nasilno. 


9). 

Ilijas, alejhi-s-selam 


DOK VJETAR VITLA | 
KRUNI PIJESAK NA DINAMA 


Ilijas je bio poslanik. Kad on reče narodu 

svome: 'Zar se ne bojite? Što se Ba'lu molite, 
a najljepšega stvoritelja ostavljate, Allaha, 
Gospodara svoga i Gospodara vaših predaka 
drevnih?', oni su ga lažovom nazvali i zato će 
sigurno u vatru svi biti bačeni, samo neće oni 
Allahovi robovi koji su mu bili odani. I sačuvali 
smo mu spomen u naraštajima kasnijim. Neka 
je u miru Ilijas. Eto, tako mi nagrađujemo 
one koji dobra djela čine, a on je bio Naš rob, 
vjernik. 


Ilijas je poslan stanovnicima Balbeka, grada 
zapadno od Damaska. Pozivao se na Allaha i 
zahtijevao da prestanu obožavati Ba'lov kip. 

Potvorili su ga da laže i htjeli ga ubiti. 
Ilijas se, pred vladarevim bijesom, sklonio u 
pećinu na brdu Kasijjun. Pripovijeda se da 
su mu gavranovi donosili hranu. Odatle je, 
zagledan prema Balbeku, mogao posmatrati 
kako vjetar u pustinji vitla ili kruni pijesak 
na dinama. 

Ilijasovo izgnanstvo potrajalo je sve dok 
vladar nije umro i došao drugi. Tada se vratio 
u Balbek, pa i pod novim vladarem pozivao u 
islam... 

Toliko je bila pribrana Ilijasova dobrota 
da se u Kur'anu navodi njegova prednost nad 
ostalim svjetovima. 


Ostalo je da u pustinji vjetar i dalje raznosi 
predaju o tome da je Ilijas — nakon što ga 
njegov narod nije prestao omalovažavati 
— zamolio Allaha da ga zamijeni i uzme Sebi. 
Allah mu je oduzeo želju za hranom i pićem. 
Onda mu je poslana životinja vatrene boje. On 
je uzjahao. Ona je dobila krila i bila obavijena 
svjetlom. 

Nadalje, kazuje predaja, Ilijas se s Hidrom 
sastajao svakoga ramazana u Kudsu i odatle su 
kretali na hadždž. Napili bi se Zemzema i to im 
je bilo dovoljno za cijelu sljedeću godinu. 

Uz puhanje vjetra koji vitla i kruni pijesak na 
dinama, sačuvao se hadis — koji je daif — kako 
je Enes, Malikov sin, dok je putovao u društvu 
s poslanikom Muhammedom, u dolini zatekao 
pustinjaka da uči dovu: 

— Gospodaru, daj da budem Muhammedov 
sljedbenik, jer će njima biti ukazana milost, 
primljeno pokajanje i oprošteni grijesi! 

Kad je primijetio Enesa, upitao ga je ko je 
on. 

Enes je odgovorio: 

— Putujem s Allahovim poslanikom Mu- 
hammedom. 

To llijasa obradova. Sjeo je s Poslanikom 
islama, a s neba im je spuštena sofra s bijelim 
kruhom, ribom i celerom. Onda su klanjali 
ikindiju. Potom je poslanik Muhammed 
ispratio Ismaila dok se na oblaku dizao na 
nebo. 


Ako ovi hadisi i nisu uvjerljivi prema 
mufesirskim istraživanjima, lijepi su. 

To su davne predaje i njima se ne tvrdi 
da je Ilijas i sada na Dunjaluku, pa se time 
ne protivi potvrđenome hadisu o tome da je 
poslanik Muhammed, zagledan u zvjezdano 
nebo nakon što je klanjao ikindiju — a bilo 
je to pred njegovu smrt — rekao da za 

stotinu godina poslije te noći neće ostati 
živ nijedan ljudski stvor koji je tada bio 
na Zemlji. 


Je li i u sačuvanosti predaja koje su se o 
Ilijasu širile pustinjom dio zavještanja da će ga 
buduće generacije spominjati po dobru?! 

Ili se barem takve predaje ne moraju 
odbacivati bez imalo dobre volje da ne budu 
pogrešno shvaćene!? 


96) OVO 

El-Jese, alejhi-s-selam 


POMNI IZBOR ZAMJENIKA 


Ismaila i El-Jesa iJunusa i Luta — i svima njima 
smo dali prednost nad ostalim svjetovima! 
xl sjeti se Ismaila i El-Jesa i Zulkifla — svi su 
oni bili dobrih; 


Allahov poslanik El-Jese je El-Esbat, Adijjin 
sin, koji je Šutlimin sin, a on Efraimov sin, koji 
je Jusufov sin, a on Jakubov sin, koji je Ishakov 
sin, a njegov otac je Ibrahim el-Halil! 

Bio je Ilijasov amidžić. 

Koliko je veličanstvena niska biserja u 
tespihu njegovoga rodoslova! 


El-Jese je, zajedno s Ilijasom, pobjegao 
od vladara Balbeka i sklonio se na brdo 
Kasijjun. Vratili su se u Balbek kad je minula 
opasnost. 

IWijas je molio Allaha da ga El-Jese zamijeni i 
Allah je El-Jesu povjerio vjerovjesništvo. 

El-Jese je pozivao na vjerovanje u Allaha i 
pridržavanje Vjerozakona i Upute. 

Živio je onoliko koliko je Allah htio da živi. 
A kad je osjetio da mu se primaklo vrijeme, 
pomno je birao ko će ga zamijeniti. 

Okupio je narod i pitao ko je u stanju danju 
postiti, noću klanjati nafilu i nikako se ne srditi 
te da će ga takav moći zamijeniti, voditi narod 
i pravedno rješavati sporove 

Svi su šutili. 

A onda se javio Zulkif!. 

El-Jese je i sutradan okupio narod i postavio 
iste uvjete. 

Opet se niko drugi nije usudio javiti osim 
Zulkifla. 

I trećeg dana je El-Jese pitao ko je spreman 
po danu postiti, po noći klanjati nafilu i nikako 
se ne srditi. | ponovo potvrdio da će ga takav 
moći zamijeniti. 

Svi su šutili. 

I opet se javio samo Zulkifl. 

Tako je El-Jese postigao ono što je nam- 
jeravao: da to pita pred narodom i da narod 
bude potpuno svjestan da je pitan, a i da Zulkiflu 
ostane u pameti da je tri puta pred narodom 
potvrdio kakvo se odricanje traži od njega. 

Zulkifl, alejhi-s-selam 


STRPLJIV I SA IBLISOM 


Ismailu, i Idrisu, i Zulkiflu, svi su oni bili 
strpljivi. I uveli smo ih u Našu milost, zaista 
su oni od dobrih., 


Zulkifl je od El-Jesa preuzeo obavezu da će 
voditi narod i pravedno rješavati sporove. To je 
tako i činio. 

Preuzeo je i obavezu da će danju postiti, 
noću klanjati nafilu i da se neće srditi. | toga se 
pridržavao. 

Iblisu je smetala Zulkiflova dosljednost, 
pa naredi šejtanima da ga ometaju. Kad oni 
nisu uspjeli, prihvatio se on. Pretvorio se u 
siromašnoga starca i, poslije podne, zakucao na 
vrata iza kojih je, znao je, spavao Zulkifl. Znao je 
i da je to jedino doba kad Zulkifl prilegne da bi se 
odmorio. Osim u to vrijeme, više nije ni spavao; i 
danju i noću je ispunjavao preuzete obaveze. 

Rekao je da je on starac i da mu je nanesena 
golema nepravda, pa mu je Zulkifl otvorio 
vrata. Potom je Iblis dugo, sve do noći, pleo 
izmišljenu priču o nepravdi koju mu čine. 

Zulkifl je strpljivo slušao i rekao xstarcu? da 
dođe kasnije, u toku te noći, dokad će on moći 
završiti dio obaveza koje ga čekaju. 

xStarca9 ne bi u zakazano vrijeme. Zulkif! 
ga je tražio, ali ga ne nađe. 

Sutradan, dok je rješavao sporove među 
narodom, očekivao je da će se starao? pojaviti. 
Ali ga ne bi. 

xStarac? je došao kasnije. U isto vrijeme 
kao i prethodnoga dana. | digao Zulkifla iz 
postelje. 

— Ko je? 

— Starac kojem je učinjena nepravda! 

— Zar ti nisam rekao kad ćeš doći? 

— Oni su najgori ljudi! Nisu me pustili. u to 
vrijeme. 

— Onda dođi večeras kad budem slobodan 
— kaza mu Zulkif!l. 

Opet je prekinut Poslaniku neophodni 
popodnevni odmor. 

Opet je Zulkifl navečer iščekivao xstarca?. 
Nije se pojavio ni sutradan, dok je Zulkifl, kako 
je to bilo uobičajeno, presuđivao u sporovima 
među ljudima. 

Popodne je iznurenog Zulkifla savladao san. 
Svojima u kući rekao je da nikoga ne upuštaju. 
I, tamam je zaspao, a pojavio se astarao. 

I pored svih navaljivanja i upornih objaš- 
njenja o svome položaju i navođenja da ga je 
Zulkifl već primao u to doba, nisu ga upustili u 
kuću. 

A Iblis ne bi bio što jest kad bi popustio. 
Umjesto na vrata, ušao je u kuću na drugi način 
i kucao na vratima sobe u kojoj je spavao Zulkifl 
sve dok ga nije probudio. Zulkifl iz postelje 
dozva ukućane i skrenu im pažnju da je rekao 
da ga ne bude. Njihovi glasovi su odgovorili da 
niko nije ušao, pa neka ustane i to provjeri. 

Zulkifl se uvjeri da su vrata zaključana, ali 
nađe xstarca? u kući. 

Zulkifl ga smireno upita: 

— Jesi li ti Allahov neprijatelj? 

— Jesam — priznade Iblis. — Sve sam činio 
da te poremetim i rasrdim, ali si me učinio 
nemoćnim. 

Tako se Iblis povukao pred Zulkiflom. 

Zato je, radi ispunjavanja  preuzetih 
obaveza, Zulkifl i prozvan onim koji ispunjava 
preuzete obeveze. 


Nakon što su se duše poslanika kakvi su 
bili El-Jese i Zulkifl, smirene, vratile svome 

Gospodaru, u narodu su se pojavili veliki poroci 
i činjeni veliki grijehovi. Iz toga su se izgnijezdili 
veliki silnici. Išli su dotle da nisu prezali koga će 
ubiti. Zato je Allah takvim narodima, umjesto 
Svojih poslanika, određivao vladare tiranine. 
Takvi su čak i toliko iskvarenom narodu bili u 
stanju činiti nepravdu i prolivati krv. 

Narod koji nije uzvjerovao nakon takvih 
poslanika kakvi su bili El-Jese i Zulkifl, ostavljen 
je poput ovaca bez pastira, sve dok im Allah, 
nakon dugoga vremena, nije poslao novoga 
poslanika. 

Davud, alejhi-s-selam 


MLADIĆ S PRAĆKOM 


D Salut je vladao Amaličanima. Oni su 
Z bili krupni i osorni. Pokorili su Musaov 
narod, koji je nazadovao i patio u ropstvu. Allah 
objavi da Talut bude njihov vladar i da povede 
narod u borbu. Talut s vojskom uđe u grad i 
oslobodi ga. To rasrdi Džaluta i on pokrenu 
veliku vojsku. ; 

I Talut je pripremao vojsku. Njega je 
posebno mučio osjećaj hoće li mu vojnici biti 
odani i nakon što se sukobe s neprijateljem. 
Da bi ih iskušao, uskratio im je vodu, a kad 
su stigli do rijeke Jordan, dozvolio im je da se 
napiju onoliko koliko mogu zahvatiti šakom. 
Oni koji nastave piti, time će pokazati da mu 
nisu privrženi. 

Mnogi nisu poslušali i napili su se koliko su 
god mogli. Talut ih ostavi, pa nastavi pohod s 
preostalim vojnicima. 

Kad su došli nadomak brojne Džalutove 
vojske, dobar broj preostalih Talutovih vojnika 
prepao se i razbježao. Ostalo ih je samo trista. 
Među njima je bio i Davud. Njegov otac mu 
kaza da je premlad i da se on ne treba boriti. 

— Uzvišeni Allah učinio je da željezo omekša 
u mojim rukama, pa sam od njega sačinio 
pancir — reče Davud i pokaza pancir kakav još 
nije bio viđen. — Podario mi je i snagu koja se 

krije u mojoj praćki. Oborio sam svakoga koga 
sam njome gađao. Zato mi dopusti da ostanem 
sa vama. 

— Ponesi svoju praćku i kamenje i pođi s 
nama! — reče mu otac. 

Kad su se vojske primakle jedna drugoj, 
istupi kralj Džalut i povika Talutu da pošalje 
svoga predstavnika koji će se boriti s njime, 
pa ko pobijedi — neka toj vojsci pripadne 
pobjeda. 

Taluta uznemiri izabrani protivnik. Bio je 
kao stub i krupan kao slon. 

— Ja ću ga ubiti! — reče Davud. 

Talut i njegovi vojnici posramljeno su s€ 
zgledali, a Davudov otac potvrdi Talutu svoje 
povjerenje u sina. 

Davud bi isturen ispred vojske. 

Džalut se posprdno nasmija: 

— Zar je taj najveći među vama i vaš vođa!! 

— Ja sam najmlađi i najnejači, ali ću ti 
pokazati svoju snagu! — uzviknu Davud. 

Džalut nateže luk i strijelu. 

Davud stavi kamen u praćku. 

Džalutova strijela pogodi. A kao da i nije. 
Odbi se od Davudovoga pancira. 

Davud zategnu praćku i otpusti. Kamen 
rasiječe Džalutu glavu i obori ga. 

Talutova vojska smjelo navali na Amaličane. 
Oni su se prepali i dali u bijeg. Gonio ih je i 
Davud i pogađao ih iz praćke. 

Pobjednici su na rukama vratili Davuda u 
svoju zemlju. Dočekani su sa oduševljenjem, a 
Talut je Davuda oženio svojom kćerkom. 

Povećavala se Davudova omiljenost, _a 
izvojevao je i još mnogo pobjeda. 

Kad je Talut umro, zamijenio ga je Davud. 
Vrijeme njegove vladavine bilo je ispunjeno 
sigurnošću i izobiljem. Allah mu je objavio 
Zebur, kao radosnu vijest onima koji vjeruju. 

Davud, alejhi-s-selam 


ZLATNA GOLUBICA 


ripovijeda se da je Davud imao devedeset 

devet žena. 

On je sebi raspodijelio vrijeme tako da je 
mogao udovoljavati svim obavezama. Zakleo se 
da će jedan dan samo činiti ibadet, narednoga 
dana rješavati sporove među ljudima, a treći 
dan provoditi sa svojom porodicom. | sve 
tako. 

Nije dozvoljavao da ga ometaju u danima 
koje je provodio u dovama. Ali, jednom sebe 
uhvati da razmišlja o svome velikom kraljevstvu 
idažališto, kod tolikih žena, nejma sina. Zaželje 
sina koji će biti dobar i pametan da ga mogne 
naslijediti. 

To je bilo u danu kad se zavjetovao da će 
misliti samo o Allahu i činiti Mu ibadet. 

Tada zlatna golubica sletje blizu njega. 
Ona mu se toliko svidje da je htio uhvatiti, ali 
golubica odleprša ispred njegovih ruku, pa 

ubrzo sleti. On za njom, a ona poleti i izgubi 
mu se ispred očiju. Utom se pred njim ukaza 
djevojka izuzetne ljepote. Nikad ljepše nije ni 
vidio. Kako mu se pokaza, tako je i nestade. 

Davud pomisli da muje to Allah ispunio želju 
i poslao mu ženu koja će mu roditi željenoga 
sina. 

Raspita se o njoj i posla svoje ljude da mu 
je isprose. 

Kome ne bi bila čast da mu takav, vladar i 
poslanik, bude zet, pa makar je djevojka već 
bila drugome obećana?! 

Tako je broj Davudovih žena zaokružen na 
stotinu. 

Ubrzo poslije ženidbe, dok je bio u mihrabu, 
pred Davudom su se pojavile dvije neobične 
prilike. Nije ih poznavao. Obuzeo ga je strah. 
Jedan od njih progovori: 

— Nemoj se bojati. Mi smo braća. Sporimo 
se, pa smo došli da nam pravedno presudiš. 

Davud se obrati jednome: 

— Ispričaj mi svoj slučaj. 

Taj kaza: 

— Moj brat ima devedeset devet ovaca, a ja 
samo jednu, i on mi je ote i pridodade svojim 
ovcama. 

Davud upita drugoga je li to istina. Ovaj 
potvrdi: 

— Uzeo sam mu je da bih imao stotinu 
ovaca! 

Davud mu reče da je krivo postupio i naredi 
da je vrati ili će ga kazniti. 

Drugi brat se nasmija i kaza: 

— Davude, time si sebi presudio! 

Kao što su se pojavili, nestali su pred 
Davudovim očima. 

Ako ih nije vidio kad su došli, vidio je kako 
su nestali. Davud shvati da to mogu biti samo 
meleki. 

Sve shvati. 

Kad mu je Allah rekao da ga je učinio 
namjesnikom na Zemlji, odredio mu je da 
ljudima sudi po pravdi i da se ne povodi za 
strašću koja bi ga odvela s Njegovoga puta. 
Tada mu je rečeno: 

xOne koji skreću s Allahovoga puta čeka teška 
patnja na Onome svijetu zato što su zaboravljali 
na Dan u kome će se račun polagati. 

Davud pade na sedždu. Molio je Allaha da 
mu oprosti. Neprekidno je molio četrdeset 
dana. Plakao i kajao se. 

Pokajanje bi primljeno. Od tada se Davud 
predao ibadetu. | kraj života je tako dočekao. 
A kad je umro, naslijedio ga je sin kakvoga je 
priželjkivao i molio Allaha da mu se rodi. 

Bio je to Sulejman. 

Sulejman, alejhi-s-selam 


MRAV I KRALJICA BELKISA 


Ilah je svome poslaniku Sulejmanu dao 

veliko znanje i mudrost i odlikovao ga 
iznad mnogih vjernika. 

Obdario ga je poznavanjem jezika ptica i 
životinja, pa je znao šta one govore i šta rade. 

Potčinio mu je džine, a neposlušne među 
njima Sulejman je kažnjavao zatvaranjem u 
ćupove, staklene i druge posude i bacao ih u 
more. 

Vjetar mu je učinio poslušnim. Puhao 
je onako kako je Sulejman želio. Ujutro bi 
prevaljivao rastojanje od mjesec dana, a 
navečer rastojanje od mjesec dana. 

Sulejman je često razgovorao sa svojim 
prijateljima. Od njega nije bilo mudrijeg čovjeka 
na Zemlji, pa je čak i Azrail dolazio i slušao 
njegov govor. Pričao je zanimljivo i moglo se 
mnogo naučiti. Ali, jednom, usred takvoga 

govora, Azrail poskoči. Valjalo mu je krenuti da 
bi mogao stići tamo gdje mu je bilo određeno. 
Čekao ga je dalek put... 

Čim je ustao, tako je i zastao. Iznenađen, 
zagleda se u jednog od prisutnih. Čuđenje nije 
trajalo duže od trenutka i Azrail krenu tamo 
gdje je morao. 

Tonije promaklo ni Sulejmanovom prijatelju 
u kojega se Azrail zagledao. Čim je melek smrti 
otišao, obrati se Sulejmanu: 

— Azrail me čudno pogledao. Kao da baš 
mene traži. Pa ti mene, jer mi se život mili, 
prenesi daleko odavde. Zapovijedi vjetrovima 
da me otpuhnu što dalje. Ne znam šta je 
najdalje. Ali će biti dovoljno u Indiju. Tamo 
ima velikog drveća i smjesti me u hladovinu 
drveta sa velikom krošnjom, prvo da odahnem 
u debeloj hladovini. 

— Baš hoćeš? — priupita ga Sulejman. 

— Ako bi mogao ne časeći časa, tolika me 
zebnja obuzela! — kaza prijatelj, a sve se bojao 
da se Azrail ne vrati. 

Sulejman mu udovolji. 

Kad je Azrail opet navratio da osluhne 
Sulejmanove mudre riječi, Božijem Poslaniku 
naumpao je njegov prijatelj u Indiji. j 

—Azraile, što si se prošli put čudno zagledao 
u moga prijatelja? 

— Zato što mi je naš Gospodar Allah naredio 
da mu uzmem dušu, ali me tvoja priča zanijela, 
pa sam pužurio da ne bih zakasnio. Preda mnom 
je bio dalek put. I, kako sam ustao, tako sam 
ugledao toga za kojega mi je zapovijeđeno da 
mu uzmem dušu čak u Indiji, u sjeni velikoga 
drveta s debelom hladovinom. Samo što se 
nisam začudio, ali je moje da bespogovorno 
slijedim uputstva Gospodara našega. Požurim 
što sam brže mogao. | stignem u čas koji je 
određen. A tamo, na mjestu koje je određeno, 
sjedi onaj tvoj prijatelj i čeka. 


Sulejman sakupi svoje vojske — ljude, džine 
i ptice. Sve četa do čete postrojene. Krenu s 
njima prema jugu da bi provjerio kako se ljudi 
ponašaju u drugome kraljevstvu i uvjerio se 
obožavaju li Allaha. 

Kad su stigli do Mravije doline, mrav povika 
ostalima: 

— Ulazite u svoje stanove da vas ne 
zgazi Sulejman i njegove vojske, a da to i ne 
primijetite. 

Sulejman ču mrava i naredi svojim vojskama 
da se tu odmore. Ručali su, pa je i mravima 
ostalo hrane. 

Zahvalan Allahu na obdarenosti što čuje 
govor mrava, Sulejman se glasno nasmija: 

— Gospodaru moj, omogući mi da budem 
zahvalan na blagodati Tvojoj koju si ukazao 
meni i mojim roditeljima i da činim dobra djela 
na tvoje zadovoljstvo i, Svojom milošću, uvedi 
me među Svoje dobre robove! 

Ujutro Sulejman naredi da se vojske 
postroje. Dok je obavljao smotru ptica, uvidje 
da nedostaje hud-hud, zvan i pupavac. To 
Sulejmana naljuti i kaza da će ga strogo kazniti 
ne navede li uvjerljiv razlog izostanka. 

Ubrzo doleti hud-hud. Iscvrkuta Sulejmanu 
da je — izviđajući da nađe vodu da bi vojske 
ugasile žeđ — doletio sve do kraljevstva Sabe. 
Kaza da Sabom vlada Belkisa. | da ta kraljica i 
njezin narod imaju svega i svačega. Da Belkisa 
ima i veličanstven prijesto. | još kaza da se 
kraljica i taj narod ne klanjaju Allahu. 

Sulejman kraljici Sabe posla poruku po 
hud-hudu, a ptici naredi da osluhne šta će o 
tome biti rečeno. 

Hud-hud prenese pismo, pa se skloni i 
sačeka da vidi i čuje šta će biti. 

Kraljica Belkisa sazva dvorsku svitu. 

— Velikaši! — rekla im je. — Meni je 
dostavljeno jedno poštovanja vrijedno pismo 
od Sulejmana i glasi: xU ime Allaha, Milostivog, 
Samilosnog! Ne pravite se većim od mene i 
dođite da mi se pokorite!? 

Kraljica se obrati za savjet. 

— Mi smo vrlo jaki i hrabri — rekli su oni—a 
ti se pitaš. Pa, gledaj šta ćeš narediti! 

Belkisa nije bila samo lijepa, bila je i 
pametna. 

— Kad carevi osvoje neki grad — reče ona 
— oni ga razore, a njegove ugledne stanovnike 
učine poniženim. 

Odlučila je poslati poseban dar Sulejmanu, 
pa će po tome zaključiti je li on potkupljiv ili 
mu se treba pokoriti. 

Obaviješten o tome, Sulejman naredi 
džinima da u pustinji načine veličanstvene 
dvore. To bi učinjeno nezamislivom brzinom. 
Kad su to vidjeli, Belkisinim izaslanicima bi 
jasno da se takav ne može potkupiti darovima, 
a Sulejman im reče: 

— Zar da me blagom pridobijete? Ono što 
je Allah meni dao bolje je od onoga što je 
dano vama. Vi se radujete onome što vam se 
daruje! 

Jasno stavi ma znanje predvodniku 
izaslanstva: 

— Vrati se njima! Mi ćemo im dovesti vojske 
kojima se neće moći oduprijeti i istjerat ćemo 
ih iz Sabe ponižene i pokorene! 

Glasnik izvijesti kraljicu i ona — ne bi li ga 
odobrovoljila — krenu ususret Sulejmanu. 

Sulejman okupi svoje dostojanstvenike | 
upita ko će mu donijeti prijesto kraljice Sabe. 

Ifrit, jedan od džina, reče da će on to učiniti 
prije nego što Sulejman i ustane. 

— A ja ću ti ga donijeti prije nego što 
okom trepneš — reče onaj koji je učio iz 
Knjige. 

U istome trenutku se prijesto i nađe pred 
Sulejmanom. 

Kad je došla, kraljici bi pokazan njezin 
prijesto. Bila je zapanjena. 

Sulejman iskaza gostoprimstvo i na 
taj način da Belkisu primi nakon što se 
ona odmori od putovanja. To njoj dobro 
dođe da bi se mogla urediti i pridobiti 
ga svojom pojavom. 

Bila je ljepotica nad ljepoticama, ali se još 
i dotjera što je najbolje mogla. U punom sjaju 
pođe pred Sulejmana. 

XA kad ona, koja nije ispravno vjerovala, jer 
su je omeli oni kojima se klanjala mimo Allaha, 
pa je nevjerničkom narodu pripadala, a kad 
ona uđe u Sulejmanovu dvoranu popločanu 
uglačanim staklom, pomisli da je to duboka 
voda, pa zadiže haljinu uz noge da se ne bi 
pokvasila. 

Belkisi bi pojašnjeno da to nije voda. Ona 
uskliknu: 

— Ja sam se prema sebi ogriješila i, u 
društvu sa Sulejmanom, predajem se Allahu, 
Gospodaru svjetova! 


Davudov sin Sulejman obnovio je El-Aksu, 
džamiju koju je podigao Jakub. 

Zekerijja, alejhi-s-selam 


ZANIJEMIO TRI NOĆI 
I TRI DANA, A NIJE BIO NIJEM 


A en poznaje čisto srce i čuje tih glas. 


Kad su Imran i Hana dobili kćerku Merjemu, 
zavjetovali su je na službu u Božijem hramu. To 
je Hana bila obećala u dovi. Allah je odredio da 
se Zekerijja brine o njoj. 

Zekerijja je u hramu zaticao hranu. 

— Odakle ti ovo, Merjema? — upitao bi, a 
ona mu odgovorila: 

— Od Allaha! Allah onoga koga On hoće 
opskrbljuje bez muke. 


Zekerijjina supruga bila je nerotkinja. Sa 
njom se lijepo slagao, ali je i žudio za sinom. A 
kad je počeo stariti, iz srca je, tiho, da ga drugi 
ne čuju, učio dovu: 

— Stvoritelju moj, oči su mi oslabile, a kosa 
obijeljela. Nikad, moj Stvoritelju, s dovom 
upućenom Tebi nisam ostao a da mi je nisi 
ispunio. Bojim se rođaka koji će iza mene doći. 
Moja žena je nerotkinja. Daruj mi nasljednika, 
da me naslijedi u vjeri i da naslijedi Jakubov 
porod. I učini ga, Stvoritelju, takvim da budeš s 
njim zadovoljan! 
sinom koji će dobiti ime koje dotad niko nije 
imao. Zvat će se Jahja. 

Zekerijja upita: 

— Allahu moj, kako ću imati sina kad je moja 
žena nerotkinja, a ja sam odveć star? 

Bi mu odgovoreno: 

xTako će biti. Meni je to lahko. Stvorio sam 
te prije dok nisi bio ništa. 

— Gospodaru moj! — reče Zekerijja. Daj mi 
neki znak o tome! 

aZnak će ti biti to što tri noći i tri dana nećeš 
moći s ljudima razgovarati, a Zdrav ćeš biti., 

Zekerijji se izgubi glas. Ni takav, nije 
prestajao upućivati dove. Činio je to iz srca. Ni 
tih noći i dana nije prestajao pozivati narod da 
slave i veličaju Allaha. Činio je to išaretom. 

Kad je došlo vrijeme tome, Zekerijji se rodi 
sin; Jahja. 

Jahja, alejhi-s-selam 


SVIREPO UBISTVO 
ČOVJEKA BEZ GRIJEHA 


ahja, prihvati Knjigu odlučno!', a dadosmo 
mu mudrost još dok je bio dječak. 


Dok se Zekerijja molio u mihrabu, meleki su 
ga obavijestili da će ga Allah obradovati sinom 
koji će potvrđivati Allahovu riječ, biti imam 
ljudima, sebe savlađivati i biti vjerovjesnik. 

Tako je na Danjaluk došao Allahov odabranik 
koji je dobio ime kakvo nikad niko nije imao, 
Jahja. Čvrsto se držao Knjige. Njemu je, dok je 
još bio dijete, Allah dao mudrost, nježnost i du- 
ševnu čistotu. Nije bio plahovit, ni nepokoran. 

al roditeljima svojim bio je dobar i nije bio 
drzak i nepristojan.; 

Kad bi ga ostala djeca pozvala u igru, 
odgovarao je: 

— Nismo stvoreni radi igre! 

Hranio se i lišćem s drveća i pio vodu iz 
rijeka. Ponekad je jeo i skakvce i travu. Time je 
bio zadovoljan i znao sebi reći: 

— Jahja, kome je više nego tebi dano 
blagodati?! 

Osamljivao se i često vrijeme provodio u 
pustinji. 

Jednom, kad su roditelji krenuli u potragu 
za njim, našli su ga kod Jordanskoga jezera. 
Tekle su mu suze od ibadeta. To ih je dirnulo, 
pa su zaplakali. 

Prenosi se da je tako plakao da bi se — da 
mu je stavljen na oči — kamen rastopio od 
njegovih suza. 

Takav je bio Jahja. Na njegovim obrazima 
bile su brazde koje su ostavile suze. 

Šest mjeseci poslije njegovoga rođenja, 
i Merjema se porodila. Rodila je Isaa. Jahja 
se dobro razumijevao s Isaom i oni su se 
ispomagali. 


Čovjek bez grijeha, Jahja je najsvirepije 
ubijen. 

Svi xrazlozin, ubistva mogu se obuhvatiti 
njegovom ustrajnošću na Allahovome putu. 
Bio je lijep i besporočan. To je mamilo mnoge, 
ali on nije pristajao na grijeh. Time je izazvao 

pakost i zavidnost. Iz toga se izrodila odmazda 
pohlepnih i zlih. Zaklan je dok je, kao imam, 
predvodio namaz u Mesdžidu-l-Aksi, u Kudsu. 
Tolika je nepravda time počinjena da je na 
mjestu zločina dugo, dugo tekla krv. 


xl neka je mir njemu na dan kad je rođen, 
i na dan kad je umro, i na dan kad bude ustao 
iz mrtvih. 

Isa, alejhi-s-selam 


IZ BEŠIKE DIJETE PROGOVORI 


z Hatidžu, Fatimu i Asiju, Merjema je 

među četiri najodabranije žene. Ona je iz 
Imranove porodice, a Imranova porodica je 
među onima koje je Allah uzdigao nad ostalim 
svijetom. 


Imran je bio Davudov potomak i bio je 
imam u Hramu u Kudsu. Njegova žena dugo 
nije mogla zatrudniti. Dogodilo se da je, dok je 
gledala kako ptica hrani svoje mladunce, silno 
poželjela dijete i zavjetovala se Allahu da bi ga 
dala da služi u Njegovome Hramu. Ubrzo je sa 
Imranom zanijela i rodila djevojčicu. Odabrano 
joj je ime Merjema. 


xl Gospodar njezin primi je lijepo i učini da 
uzraste lijepo i da se o njoj brine Zekerijja., 

Meleki su Merjemi prenijeli da je nju Allah 
odabrao i čistom stvorio. Rečeno joj je da bude 
poslušna svome Gospodaru, da licem na tlo 
pada s onima koji obavljaju ibadet. 

Pridržavala se upute. 

Kad je odrasla, meleki su joj prenijeli 
radosnu vijest da će dobiti dijete kome će biti 
ime Mesih, Isa, koji će biti viđen i na Ovom i na 
Onome svijetu kao jedan od onih koji su Allahu 
bliski te da će progovoriti već u bešiki. 

Merjema nije krila iznenađenje: 

— Gospodaru moj, kako ću imati dijete kad 
me nijedan muškarac nije ni dodirnuo? 

Pred njom se ukaza melek Džibril. 

— To je tako! — reče joj melek. — Gospodar 
tvoj je rekao: xTo je Meni lahko i zato da ga 
učinimo znamenjem ljudima i znakom Naše 
milosti,. Tako je unaprijed određeno! 


Kad se bremenitost ukazala, da je ne 
bi izvrgnuli poruzi oni koji ne vode računa 
o sebi nego xbrinu; tuđu brigu, Merjema 
se sklonila. 

Kad su joj se javili porođajni bolovi, 
jadikovala je: 

— Kamo sreće da sam ranije umrla i da sam 
potpuno pala u zaborav! 

Javio se melek: 

— Ne žalosti se! Tvoj Gospodar dao je da 
niže tebe poteče potok. Zatresi palmino stablo, 
po tebi će se posuti svježe hurme, pa jedi i pij i 
budi vesela! 


Majka i tek rođeni sin nastanili su se ispod 
palme na visoravni sa izvorom. 

Vrijeme je teklo, pa je Merjema odlučila da 
se sa dječakom vrati svojoj porodici. Oni su se 
okomili na nju: 

— Merjema, učinila si nešto nečuveno. Zar 
ti, koja po čednosti podsjećaš na Haruna, a ni 
tvoj otac nije bio nevaljao, a ni majka ti nije 
bila nevaljalica?! 

Potvore o bludu prešle su svaku mjeru. 
Merjema nije znala šta bi. Tako se i sjeti šta joj 
je melek prenio, pa pokaza na bešiku. Reče da 
će im dijete objasniti. 

Likovali su: 

— Kako da govorimo s djetetom u bešiki?! 

Iz bešike Isa progovori: 

— Jasam Allahov rob. Meni će On dati Knjigu 
i učiniti me vjerovjesnikom, i učinit će me— gdje 
god budem — blagoslovljenim, i naredit 
će mi da, dok sam živ, obavljam molitvu i 
udjeljujem milostinju. I da budem dobar svojoj 
majci, a neće mi dopustiti da budem drzak i 
nepristojan... 

eTo je Isa, sin Merjemin, to je prava riječ 
istine o njemu, onaj u koga oni sumnjaju. 
Nezamislivo je da Allah ima dijete, hvaljen neka 
je On. Kad nešto odluči, On za to samo rekne: 
'Budi"!', i ono bude. 

Isa, alejhi-s-selam 


SOFRA S NEBESA 


zvišeni Allah podučio je Isaa i odredio da 

bude poslanik Musaovome narodu. 

Isa je govorio: 

— Donosim vam dokaz od vašega Gospoda- 
ra. Zato se Allaha bojte i mene slušajte — Allah 
je doista i moj i vaš Gospodar, pa se njemu 
klanjajte; to je Pravi put! 

Izrugivali su se s time što im je govorio. 

Allah je učinio da im Isa pruži jasne dokaze 
o poslanstvu. 

Znao je šta ljudi jedu u svojim kućama, a 
šta ostavljaju kao zalihu. 

Od ilovače je načinio pticu i ona je postala 
prava ptica. 

Učinio je da progleda čovjek koji je bio slijep 
od rođenja. 

I gubavca je izliječio. 

Oživljavao je mrtve. 

Hodao je po vodi. 

Nagovijestio je dolazak = posljednjeg 
Allahovoga poslanika Muhammeda. 

Oni koji i dalje nisu vjerovali, jednako su sve 
poricali i nazivali to vradžbinama. 

Isa je ponavljao: 

— Sinovi lIsrailovi, klanjajte se Allahu, 
mom i vašem Gospodaru! Ko drugog 
smatra ravnim Allahu, Allah će mu zabraniti 
ulazak u Džennet i njegovo boravište bit 
će Džehennem, a nevjernicima niko neće 
pomoći. 

Oni su i dalje činili po svom. 

A kad je Isa povikao: 

— Koji će biti moji pomagači na Allahovome 
putu? — nekolicina odgovori: 

— Mi — rekli su učenici. — Mi ćemo biti 
pomagači Allahovevjere, mi u Allaha vjerujemo, 
a ti budi svjedok dok smo mi poslušni njemu... 
Gospodaru naš, mi vjerujemo u ono što Ti 
objavljuješ i mi Poslanika slijedimo, zato nas 
upiši među vjernike! 

Oni su, da bi imali jasan dokaz, od 
Merjeminoga sina tražili da Gospodar s neba 
spusti sofru. 

On im odgovori: 

— Bojte se Allaha ako ste vjernici! 

Nisu odustajali. 

— Mi želimo — rekli su oni — da s nje jedemo 
i da naša srca budu smirena, i da se uvjerimo 
da si nam govorio istinu, i da tome budemo 
svjedoci. 

Isa je stao na mjesto na kome je klanjao, 
oborio glavu i kroz suze zamolio Gospodara: 

— Allahu, Gospodaru naš, spusti nam s neba 
sofru — da nam bude praznik, i prvima od nas i 
onima kasnijim, i Tvoje čudo, i nahrani nas, a Ti 
si najbolji hranilac! 

xJja ću vam je spustiti, reče Allah, xali ću 
one među vama koji i poslije ne budu vjerovali 
kazniti onako kako nikoga na svijetu neću 
kazniti!5 

Sofra se pojavila između dva oblaka i bila 
spuštena pred Isaa. 

Isa, s Bismillom, ukloni bošču. Raširi se miris 
i ukaza se sedam riba i sedam pogača. Pozva 
učenike da jedu. Odbili su prije nego što on 
proba. Onda je Isa hranu podijelio siromasima i 
bolesnima. Okupilo ih se više od hiljadu. | svima 
je doteklo. Bolesni su ozdravili. 

Sofra je spuštana s neba svaki dan. Nikom 
nije uzmanjkalo. lako bi se okupilo i po sedam 
hiljada osoba, isto je jeo i prvi posljednji. 

Ali, ljudi su se uzoholili: odnosili su hranu, 
nalazili joj mahane, pa je, onda, sofra spuštana 
svaki drugi dan. 

Ni to ne biopomena. Prigovarali su, gomilali 
zalihe, gunđali. Zato je Allah zapovijedio Isau 
da s njegove sofre jedu samo siromasi. To je 
izazvalo još veće prigovore. 

| — bi prekinuto spuštanje sofre. 

I dalje su činili smutnju oni koji nisu 
vjerovali. Kao što su i ranije vjerovjesnike — ni 
krive, ni dužne — ubijali, pokušali su ubiti i Isaa. 
I to su ga naumili razapeti na križu na brdu 
Golgota. 

Allah se obrati Isau: 

xalsa, dušu ću ti uzeti i Sebi te uzdignuti, i 
spasit ću te od nevjernika...? 

Allah učini da se nevjernicima pričini da su 
razapeli i ubili Isaa. 


Nisu ga ni ubili, ni razapeli. Allah ga je 
uzdigao Sebi. 

Muhammed, alejhi-s-selam 


SNIJEG I OBLAK U PUSTINJI 


Aa sve može. 


Ono što je četrnaest stoljeća moglo izgle- 
dati kao bajka, u čiju su stvarnost muslimani 
vjerovali ali je nisu mogli dokučiti spoznajom, a 
nemuslimanima to bio xdokaz, protiv islama, 
Allah je učinio da postane puka stvarnost u 
ovome vremenu. Specijalisti kardiohirurgije 
naveliko i u Bosni vade i otvaraju ljudsko 
srce i ponovo ga vraćaju u grudni koš 
živog insana. 

Prvi put se to dogodilo dok je Muhammed, 
Abdullahov sin, bio mali dječak. Sa vrsnicima 
je, u brdima iznad Mekke, čuvao ovce i koze 
svoje majke po mlijeku Halime. Prišla su mu 
dva meleka. Otvorili su mu grudi, izvadili srce, 
isprali ga snijegom i vratili gdje je i bilo. 

Time je, od svih grijeha i mahana, očišćeno 
srce onoga koji je određen da bude uzdignut 
nad svim ljudima i svim svjetovima. 

Neumitno se primicala predodređenost 
posljednjega Božijeg poslanstva. 


Dječak je izrastao u čovjeka kojega je Allah 
poslao kao najveću milost svjetovima. 

Amidža Ebu-Talib je sina svoga rahmetli 
brata Abdullaha i rahmetli snahe Amine želio 
podučiti raznim poslovima. Tako ga je poveo i s 
trgovačkim karavanom u Siriju. Put ih je vodio 
pokraj Bostre. Tu je, u pećini među stijenama, 
živio stari Behira. Na tome mjestu su se 
smjenjivali isposnici. Kad jedan umre, drugi ga 
je nasljeđivao, skupa sa starinskim spisima. U 
tim knjigama bilo je zapisano i svjedočanstvo 
da će se među Arapima pojaviti posljednji 
Božiji poslanik. to je bilo poznato i monahu 
Behiri, pogotovo što je bilo napisano da će se 
taj dolazak zbiti za njegovoga života. 

Behira je, sa uzvisine ispred pećine, često 
posmatrao karavane koji su se kretali iz Mekke 
i uobičavali se odmarati ispod brda. Pogotovo 
ovi putnici nisu promakli njegovoj pažnji. Dok 
se karavan primicao, s njim se, potpuno vedrim 
nebom, pomicao i mali niski oblak. Kad bi 
karavan pozastao, i oblak bi se zaustavio. Bio 

je toliki da je od vreline zaklanjao jednoga od 
putnika. Kad je karavan zastao na odmorištu 
u sjeni krošnje velikoga drveta, oblak je ostao 
nad drvetom. Pustinjaku je izgledalo da je i 
drvo savilo grane i tako se povećao ugođaj 
hladovine. 

Monah je shvatio da se pred njim zbivaju 
dijelovi znamenja o kojima je čitao. Zato odluči 
zadobiti povjerenje karavandžija. Da ko ne bi 
promakao njegovoj pažnji, pozvao ih je sve, bez 
izuzetka, i stare i mlade, i slobodne i robove. 

Prihvatili su. 

Kako su prilazili, Behira ih je zagledao. Ni 
na kome nije prepoznao nijedan znak o kome 
je čitao. 

Monah se začudi. 

Možda, ipak, nisu došli svi? 

— Kurejšije, sve sam vas pozvao — kaza. 

— Samo je najmlađi, dječak, ostao dolje 
— odgovorili su. 

— Zašto? 

— Zato što je najmlađi. Ostavili smo ga da 
pripazi deve i robu. 

— Nejma razloga za bojazan. Pozovite i 
njega za sofru — reče im Behira. 

Pozvali su i najmlađeg. 

Starac je posmatrao dječaka dok je jeo. 
Njegov izgled i postupci podudarali su se 

s opisima iz knjiga. | razgovor s dječakom 
potvrđivao mu je da je to Božiji odabranik, pa 
Behira zatraži da skine ogrtač. 

Među plećima — onako kako je nagovi- 
ješteno — bio mu je pečat poslanstva. 

Zgranut, Behira se obrati Ebu-Talibu; 

— Jesi li u rodu s ovim dječakom? 

Ebu-Talib je smatrao da pred monahom ne 
treba pojašnjavati da mu je bratić, pa odgovori. 

— To mije sin. 

— Ne! — zanijeka pustinjak. — On nije tvoj 
sin. Otac ovoga dječaka ne može biti živ! 

— 0n je sin moga brata — pojasni Ebu- 
Talib. 

— Ašta je s njegovim ocem? — upita monah. 

— Umroje dok je dječak bio još u majčinome 
trbuhu — pojasni amidža. 

— To je istina! — kaza Behira i posavjetova 
Ebu-Taliba da dječaka ne vode na put, da ga 
vrate i da ga dobro čuvaju. 

— Ako se razazna o njemu, nanijet će mu 
zlo. Isto piše i u jevrejskim knjigama, pa i oni 
moraju znati ono što ja znam — reče Behira. 

Na Ebu-Talibovu zapitanost šta je posrijedi 
i otkud toliko zanimanje za dječaka, pustinjak 
kaza: 

— Pred tvojim bratićem prostiru se veliki 
putevi! 

Muhammed, alejhi-s-selam 


POČETAK OBJAVE 


| kre! 


— Čitaj, u ime Gospodara tvoga, Koji 
stvara... 

Ove riječi je Muhammed začuo u pećini Hira, 
na Brdu svjetlosti, iznad svoje rodne Mekke. 

Uobičavao se osamljivati u toj pećini i 
upućivati dove Bogu. Pred njim se pojavio 
melek Džibril i naredio mu: 

— Čitaj! 

Četrdesetogodišnji Muhammed, kao i 
većina ljudi iz njegove okoline, nije znao čitati. 
Bio je nepismen. Dozbunjen i time ko mu se 
obraća, odgovori: 

— Ja ne znam čitati. 

Melek ga pritisnu uza se. Muhammed osjeti 
da ga snaga napušta. Onda ga Džibril popusti i 
ponovi naredbu: 

— Čitaj! 

Muhammed jednako odgovori: 

— Ja ne znam čitati. 

Melek ga opet stisnu i još jednom se začu 
gromki glas: 

— Ikre! 

I po treći put Muhammed, u strahu, pro- 
šapta isti odgovor: 

— Ja ne znam čitati. 

Tada ga Džibril popusti i progovori: 

aČitaj, u ime Gospodara tvoga, 

Koji stvara, stvara čovjeka od zametka! 

Čitaj, plemenit je Gospodar tvoj, 

Koji peru podučava, 

Koji čovjeka podučava onome što ne znan. 


Muhammed je drhtao. U Mekku se vratio 
sav u strahu. 

Tresao se kao prut dok je govorio ženi 
Hatidži: 

— Pokrij me! 

Zamotala ga je pokrivačem i drhtanje se 
smirilo. 

Primiren, ispričao je šta se zbilo i kazao: 

— Bojim se. 

Ona ga je hrabrila: 

— Tebe je Allah odabrao! Nikad ti On ne bi 
nametnuo onošto nisi u stanju izvršiti i nikad te 

On neće poniziti! Ti si dobar čovjek. Ispunjavaš 
svoje dužnosti prema svome rodu, pomažeš 
slabima, daruješ siromašnima, darežljiv. si 
prema gostima, pomažeš onima koji su u 
nevolji... 

Žena koja je odmah povjerovala, da bi 
svome mužu pružila utjehu, predložila je da 
odu njezinome rođaku Vereki. 


Vereka je bio starac. Veći slijep. Bio je učen i 
čitao je svete knjige koje su bile na hebrejskome 
pismu. 

Hatidža mu se obrati: 

— Sine moga daidže, saslušaj šta će ti 
Muhammed reći. 

Muhammed ispriča šta je doživio. 

Vereka podiže ruke sa strahopoštovanjem 
i reče: 

— To je bio melek Objave, onaj kojega je 
Bog slao svojim ranijim poslanicima... Da sam 
mlad, pa da dočekam i mognem ti pomoći kad 
te tvoj narod bude progonio! 

Muhammed se začudi: 

— Zašto bi me progonili? 

Starac odgovori: 

— Progonit će te. Nikad još nije svome 
narodu došao čovjek s porukom sličnom tvojoj 
a da nije bio progonjen. 

Progonili su ga punih trinaest godina, 
sve dok s muslimanima nije načinio Hidžru — 
napustio Mekku i otišao u Medinu. 

Knjiga vječne istine otvarala se pred 
Muhammedovim srcem i nudila se da bude 
shvaćena i prihvaćena. Rečeno mu je da iz nje 
poručuje svijetu kako bi drugi mogli razumjeti 
ono što ne znaju i sami ne mogu znati. 

Objavljivanje Kur'ana, započeto sa xlkre!; 
u pećini Hira, potrajalo je dvadeset tri godine, 
sve do pred preseljenje poslanika Muhammeda 
na Ahiret. 


A Hatidža? 

Ona je među četiri najodabranije žene. 

Nevjerovatno je koliko se to smeće s uma, 
ali je njezin muž potpuno uvažavao njezinu 
deredžu. 

Ona je bila ta koja je njega odabrala i 
udomila ga s takvim poštovanjem da se nije 
osjećao kao uljez. 

On se na nju nije ženio. 

Ona mu je rodila dvojicu sinova i četiri 
kćerke. 

Započeo je primati Objavu u petnaestoj 
godini njihovoga braka. 

Kad se preselila na Ahiret, tu godinu je 
poslanik Muhammed prozvao Godinom tuge. 

Ni poslije na nju nije dao ni riječi. 

Potom se s najvećim poštovanjem odnosio 
prema njezinoj sestri... 

Na kraju krajeva ili na početku svega, zašto 
ne pročitati kako treba nezaobilazno mjesto 
iz biografije Poslanika islama, spomenuto i 
u ovome kazivanju: dok je njega obuzimao 
strah na početku primanja Objave, Hatidža ga 
je hrabrila. I! odmah povjerovala. Prva. To tako 
treba i čitati. 

Muhammed, alejhi-s-selam 


RASTANAK NA AREFATU 


adž je Arefat!, kazao je poslanik 
Muhammed. 


Arefat je visorovan u Arabiji, u blizini grada 
Mekke i prve Allahove kuće na Zemlji, Časne 
Kabe. 

Na Arefatu se, svakoga devetog dana u 
mjesecu zu-l-hidžetu, okupljaju milioni ljudi 
koji dođu na hadž iz svih krajeva svijeta. Arefat 
je najveće zborište ljudi na svijetu. Stajanje i 
dove na Arefatu predstavljaju najvažniji dio 
hadža. 

Kad je poslanik Muhammed obavio svoj 
posljednji hadž, na Arefatu je održao govor. 

Prvo je rekao: 

— Ljudi! 

Nastavio je: 

— Poslušajte me, jer ne znam hoću li vas 
više ikad sresti na ovome mjestu nakon ove 
godine... 

Savjetovao im je da jedni prema drugima 
lijepo postupaju i podsjetio ih na ono što 
im je naređeno da treba činiti i na ono što je 
zabranjeno. 

— Ako se toga budete čvrsto držali, ostav- 
ljam vam ono što će vas odvratiti od svakoga 
griješenja, jasan putokaz: Božiju Knjigu i riječi 
Njegovoga poslanika. Ljudi, slušajte ove moje 
riječi i shvatite! 

Tada je Poslanik islama primio ajete 
kojima je završena Objava Kur'ana. Prenio ih je 
okupljenim: 

aDanas su nevjernici izgubili svaku nadu 
da ćete vi otpasti od svoje vjere. Zato se ne 
bojte njih, već se bojte Mene. Danas sam vam 
vašu vjeru upotpunio i ispunio Svoju blagodat 
prema vama, i da islam bude vaša vjera — Ja 
sam htio!o 

Na to je poslanik Muhammed upitao: 

— Ljudi, jesam li vam dosljedno prenio 


poruku? 
Čula se potvrda iz hiljada grla. 


Poslanik islama se, iz rodne Mekke, vratio 
svojoj kući u Medinu. 

Prije nego što je pao u smrtnu postelju, 
dok se vraćao s namaza u džamiji, rekao je 
okupljenim muslimanima: 

— Ne plašim se da ćete pored Allaha tražiti 
druge bogove, nego se plašim da ćete se 
na Ovome svijetu jedni s drugima nastojati 
nadmetati u zemaljskim dobitima. 

Preostalo dunjalučko vrijeme najčešće je 
provodio u sobi sa suprugom Aišom. Posljednje 
riječi, one koje je ona mogla razabrati iz 
šaptanja, bile su: 

— U najuzvišenijoj zajednici, u Džennetu. Oni 
koji se Allahu i Poslaniku pokoravaju, takvi su sa 
onima koje je Allah darovao Svojim darovima. 
Bit će u društvu vjerovjesnika, pravednika, 
šehida i dobrih ljudi kojima je Allah Svoju milost 
darovao. Kako je divno to društvo! 

Ponovio je: 

— Bože, u najuzvišenijoj zajednici. 

S tim riječima se njegova duša vratila svome 
Gospodaru. 


Poslanik Muhammed umro je u svojoj 
šezdeset trećoj godini. 

Vijest o smrti zaprepastila je muslimane. 

Ajeti koji su objavljeni nakon Bitke na 
Uhudu su podsjetili narod da je u Kur'anu takav 
čas najavljen i objašnjen: 

xMuhammed je samo poslanik, i prije njega 
dosta poslanika minu, pa ako bi on umro ili bio 
ubijen, zar biste se vratili svojim prijašnjim 
stopama? A ko se vrati svojim prijašnjim 
stopama, Allahu taj nikakve štete neće učiniti, 
a Allah će zahvalne nagraditi! 


Prošlo je četrnaest stoljeća od preseljenja 
Poslanika islama na Ahiret. 

U ovome vremenu nejma minute da se 
uzduž i širom svijeta ne čuje ezan, a svaki šesti 
stanovnik Zemlje slijedi njegovu uputu. 

Najveće priče koje se mogu ispričati 


OD SASTANKA NA AREFATU 
DO RASTANKA NA AREFATU 


0)" što su to najveće priče i ispričane 
o najvećim ljudima, kazivanja o vjero- 
vjesnicima i poslanicima predstavljaju i 
najljepše pripovijesti o kojima se može pisati. 
Njihov doživljaj — kao što su to kroz stoljeća 
činili i čine mnogi autori širom svijeta — trebaju 
ispisivati i generacije koje će dolaziti. | nikad ih 
se neće moći dovoljno ispisati. 

Ova knjiga napisana je na vrelu najveli- 
čanstvenije Knjige. Bio sam pripremio i 
više pripovijesti o onima kojima deredžu 
vjerovjesnika iliposlanika nagovještavaju hadisi 
ili mišljenja velikih alima (Lukman, Zulkarnejn, 
Uzejr, Hidr), ali sam uvrstio pripovijedanja o 
25 vjerovjesnika ili poslanika koje izrijekom 
potvrđuje Kur'an. Allah je tako htio i nije moje 
da diram u to. Da je htio drukčije, On bi u Svojoj 

Posljednjoj objavi naveo još imena od ukupno 
124.000 poslanika i 317 vjerovjesnika, čiji je 
broj potvrdio poslanik Muhammed, a Allah 
napominje da ih je slao svim narodima kroz 
povijest ljudskoga roda. 

Tih 25 su: Adem, Idris, Nuh, Hud, Salih, 
Ibrahim, Lut, Šuajb, Ismail, Ishak, Jakub, 
Jusuf, Ejjub, Junus, Musa, Harun, Ilijas, El-Jese, 
Zulkifl, Davud, Sulejman, Zekerijja, Jahja, Isa i 
Muhammed. 

Tako su u ovoj knjizi i poredane priče o njima. 
Smatram to hronološkim slijedom njihovoga 
vjerovjesništva i, iako ima i drukčijih argumenata, 
zadržavam pravo na njeg. 

Shodno tradiciji našeg odnosa spram toga 
broja, zadao sam sebi obrazacod 33 pripovijesti 
i odlučio da, osim po tri priče o poslanicima 
Ibrahimu i Muhammedu, zabilježim i po dvije 
o Ademu, Musau, Davudu i Isau, što može biti 
razumljivo spram njihove deredže. Nije mi bilo 
pravo da se ograničim na po jedno kazivanje 
o Sulejmanu, koji je spisateljski možda i 
najprivlačniji, i Jusufu, o kome je ispričano 
naljepše kur'ansko kazivanje, pa sam se odlučio 
za više inserata, a da to ne remeti i cjelinu, 
kao što sam i o Ismailu nadovezao nekoliko 
sekvenci, s tim da je to, ipak, bude jedna 
priča. 

Jednu od pripovijesti o Ibrahimu, onu o 
četiri ptice, uopće nisam duljio. To ne znači da 
je ta priča ogoljela. lako je bilo neminovno 
izostaviti mnogo iz obilja pripovijedanja 
o Ibrahimu, uvrštavanje ove kratke priče 
smatram dugom spram značaja koji joj se 
pridaje iz generacije u generaciju, najčešće 
interpretiranu u dužim oblicima i s vrlo razli- 
čitim doživljavanjem, ali je ona u srži biti samo 
onakva kako je ovdje interpretirana prema 260. 
ajetu sure El-Bekare. 

Bio sam u velikoj dilemi treba li 
ispripovijedati xsve? o Ejjubu i Junusu ili samo 
odlomke iz njihovih životopisa (kao što sam 
to — radi raznovrsnosti forme i izbjegavanja 
jednoličnosti — činio u nekim pričama). Zato 
sam odvojio malo više prostora, jer su to velike 
priče i funkcioniraju samo cjelovite, ali sam 
uznastojao na zakonitostima kratke priče kao 
književne forme. 

Opredijelio sam se da mi Kura'n bude 
osnovni orijentir u literarizaciji, svjestan da 
se veličini Allahovoga kazivanja ne može ni 
primaknuti. 

Tako će poznavaoci na mnogo mjesta, gdje 
god je to bilo moguće, prepoznati ajete, s tim 
što su klasičnim navodnicima označeni citati iz 
Kur'ana u smislu Allahovog izravnoga govora, 

kao i oni citati iz Kur'ana koji nisu u formi 
upravnoga govora, a ostali citati crticom. 

O nekim vjerovjesnicima u Kur'anu nejma 
podrobnijega govora, pa sam se oslanjao na 
potvrđene hadise ili na ono što je potvrdilo 
više velikih alima čiji se autoritet ne dovodi u 
pitanje, a nastojao izbjegavati pripovjedački 
primamljiva dodavanja koja = spominju 
sljedbenici drugih knjiga. To je zarad vrlo 
mogućih stranputica i iskrivljivanja i u skladu s 
izričitim navodima poslanika Muhammeda. 

Štampano je mnogo knjiga o vjerovjes- 
nicima, a ova se izdvaja time — bar kad je riječo 
knjigama koje su nam dostupne na bosanskom 
jeziku, i kad su u pitanju rijetke interpretacije 
naših autora i brojni prijevodi — što su u njoj 
sažete priče o svih 25 vjerovjesnika ili poslanika 
koji su, bez ikakve sumnje u to, potvrđeni u 
Kur'anu. 

Ovo je moja 15. po redu objavljena knjiga, 
22. sa onima koje su štampane u više izdanja 
ili prevedene, a još ne računajući one čije 
je objavljivanje na stranim jezicima u toku. 
Napisao sam ih više (neke su uništene u 
okupiranoj Vlasenici, neke još nisu štampane, 
itd., u međuvremenu sam objavio i roman 
"Tajna knjiga Endelusa"), ali sam ovu knjigu 
najduže pripremao i ispisivao. Ni sam ne znam 

koliko sam desetina i desetina puta pročitao 
napisano, pa to svodio na što jednostavniju 
i kraću mjeru. U jednostavnosti je jedna od 
najvećih tajni umjetnosti pisanja (uostalom, to 
je i obilježje islama). Koliko god sam uzmogao, 
nisam doobjašnjavao. Ostavljao sam čitaocu 
da dokuči velike poruke i pouke. Na sve to 
se nadovezao redukcionizam izraza, koji se, 
valjda, i dokuči tek u zreloj spisateljskoj dobi. 
Čuvao sam se egzibicionizma i uznastojao da 
literarna obrada poznatih motiva ne bude 
nametljiva i da se doimlje tako kao da su ove 
priče već čitane baš ovako interpretirane, 
smatrajući da takav izraz podjednako pogoduje 
i onima koji se tek uvode u islam, i onima koji 
su umnogome upućeni, a i da bude podsjetnik 
i priručnik znalcima. Otuda je ovo knjiga i za 
odrasle i za djecu, što je potvrđeno u mnogo 
neposrednih primjera na osnovu čitanja prvog 
izdanja ove knjige. 

Odustao sam i od namjere da sadržaj priča, 
shodno onome što je islamom dozvoljeno, 
bude prigodno ilustriran. Opredijelio sam 
se da ostanu samo riječi. Prvo je poslaniku 
Muhammedu objavljeno: 

Sabirajući u svojim djelima svu tragiku, bol i kušnje bosanskog čovjeka, Isnam 
Taljić je u ovoj knjizi svoje pero usmjerio ka samom duhovnom humusu u kome 
se razrastaju milenijska žilišta homo bosniacusa kao homo islamicusa. Riječ je o 
osebujnom segmentu svetotekstvovnog kur'anskog sadržaja, unutar koga su 
ispričane epizode iz života 25 poimenice spomenutih glasonoša Božije riječi. 
Svaka priča, ispričana kroz paradigmatični poslanički lik, njegov život i njegovo 
pregnuće, pored doktrinarne, metafizičke, teološke, filozofske, u sebi nosi 
odgojno-obrazovnu, pedagošku i moralnu poruku i pouku, Taljićevo kazivanje 
o sabranim kur'anskim likovima odveć je zanimljivo i nesvakidašnje. Stoga smo 
radosni što je ova knjiga na raspolaganju čitaocima. 


Prof. dr. Rešid Hafizović 


Poznato je da Kur'an nije knjiga priča, da u svojim fabulama donosi samo 
okosnicu događaja koji su se zbivali i da te događaje daje najčešće u 
impresivnim odbljescima. Muslimanska tradicija je tim okosnicama pridodala 
-Vjerodostojne ili izmišljene — detalje, tako da svakom piscu ostaje široko polje. 
Isnam Taljić je to učinio rukom vještog majstora prozne umjetnosti. Uočava i 
istiće detalje i skladno završava rasute kur'anske kompozicije. Njegovoj vještini 
nije nedostajalo ljubavi prema blistavim kur'anskim vjerovjesničkim likovima, a 
Taljić je naglašeno muslimanski pisac u svojoj riječi i svome djelu. 
Ova knjiga je na radost i korist našoj čitalačkoj publici i našoj kulturi. 

